hotchpotch/miracl-hf-unified huggingface dataset:
เจ้าชายคาร์ดัม เจ้าชายแห่งทาร์โน
พระองค์ได้รับการสถาปนาเป็น เจ้าชายแห่งทาร์โน หรือ มกุฎราชกุมารแห่งบัลแกเรีย ผู้สืบราชบัลลังก์ลำดับที่ 1 แห่งบัลลังก์บัลแกเรีย ภายหลังบัลแกเรียได้เปลี่ยนระบอบการปกครอง ทำให้พระบรมวงศานุวงศ์ไม่มีสิทธิในราชบัลลังก์อีกต่อไป แต่สามารถดำรงพระอิสริยยศและรัฐบาลถวายพระเกียรติยศดังเดิม
พระองค์ทิวงคตด้วยสาเหตุพระปัปผาสะติดเชื้ออย่างรุนแรง ณ โรงพยาบาลกรุงมาดริด ประเทศสเปน ทำให้เจ้าชายบอริส พระราชโอรสพระองค์โต สืบพระอิสริยยศ เจ้าชายแห่งทาร์โน ต่อจากพระองค์ และเป็นรัชทายาทลับดับที่ 1 แทนพระราชบิดา
เจ้าชายคิริล เจ้าชายแห่งพาร์ลาฟ
พระองค์ได้รับการสถาปนาเป็น เจ้าชายแห่งพาร์ลาฟ ผู้สืบราชบัลลังก์ลำดับที่ 4 แห่งบัลลังก์บัลแกเรีย ภายหลังบัลแกเรียได้เปลี่ยนระบอบการปกครอง ทำให้พระบรมวงศานุวงศ์ไม่มีสิทธิในราชบัลลังก์อีกต่อไป แต่สามารถดำรงพระอิสริยยศและรัฐบาลถวายพระเกียรติยศดังเดิม
โมรียา จุฑานุกาล
โมรียา จุฑานุกาล ชื่อเล่น โม คือนักกีฬากอล์ฟอาชีพชาวไทย เป็นบุตรคนโต ของ สมบูรณ์ และ นฤมล จุฑานุกาล มีน้องสาวหนึ่งคน ชื่อ เอรียา จุฑานุกาล (โปรเม)ผลงานล่าสุด
สถิติในฟีฟ่าคอนเฟเดอเรชันส์คัพ 2017
นี่คือสถิติของ ฟีฟ่าคอนเฟเดอเรชันส์คัพ 2017, การแข่งขันที่มีแปดทีมกำลังทำการแข่งขันตั้งแต่วันที่ 17 มิถุนายน พ.ศ. 2560 เรื่อยไปจนถึงวันที่ 2 กรกฎาคม พ.ศ. 2560. ทัวร์นาเมนต์จัดขึ้นที่ประเทศรัสเซีย.43 ประตูที่ทำได้ใน 16 นัด, สำหรับค่าเฉลี่ย 43/16 round 2 ประตูต่อนัด.
ไมค์ แคเนลลิส
ไมเคิล เบนเนตต์ (Michael Bennett) เกิด 16 พฤษภาคม ค.ศ. 1985 นักมวยปล้ำอาชีพชาวอเมริกันที่ปัจจุบันเซ็นสัญญากับWWEภายใต้ชื่อ ไมค์ แคเนลลิส (Mike Kanellis) อดีตนักมวยปล้ำของTotal Nonstop Action Wrestling (TNA)ภายใต้ชื่อ "เดอะมิราเคิล" ไมค์ เบนเนตต์ ("The Miracle" Mike Bennett) เป็นแชมป์ TNA X Division Championship 1สมัย ก่อนหน้านี้เขาเคยปล้ำในRing of Honor (ROH) เป็นอดีตแชมป์ ROH World Tag Team Championship และNew Japan Pro Wrestling (NJPW) เป็นอดีตแชมป์ IWGP Tag Team Championship ทั้งสองแชมป์ร่วมกับ Matt Taven ทั้งคู่ได้ร่วมฝึกโรงเรียนมวยปล้ำใน West Warwick, Rhode Island แต่งงานกับมาเรีย แคเนลลิส
จักรพรรดินีไคเม พระราชชนนี
จักรพรรดินีไคเม พระราชชนนี ( ; 24 สิงหาคม 2260 – 9 พฤศจิกายน 2332) พระสนมแห่งจักรพรรดิญี่ปุ่นโดยเป็นพระสนมใน จักรพรรดิซะกุระมะชิ จักรพรรดิองค์ที่ 115 และเป็นพระราชมารดาใน จักรพรรดิโมะโมะโซะโนะ จักรพรรดิองค์ที่ 116
ภายหลังจากที่จักรพรรดิโมะโมะโซะโนะขึ้นสืบราชบัลลังก์ต่อจากพระราชบิดาใน พ.ศ. 2290 พระองค์ก็สถาปนาพระราชมารดาขึ้นเป็น จักรพรรดินีไคเม พระราชชนนี
สุกฤษณ์ ศรีเปารยะ
สุกฤษณ์ ศรีเปารยะ เป็นมือเบสวงแคลชและเฉด ปัจจุบันได้ออกไปทำทีมจักรยาน
สุ่มเกิดเมื่อวันที่ 21 มกราคม พ.ศ. 2525 มีน้องชาย 1 คน สุ่มจบการศึกษาจากมหาวิทยาลัยมหิดล สุ่มและเพื่อนร่วมวงแคลชได้เข้าสู่วงการเพลงจากการประกวดฮอตเวฟมิวสิกอวอร์ดส์ ครั้งที่ 2 ในปี พ.ศ. 2540 ซึ่งขณะนั้นใช้ชื่อวงว่า "ลูซิเฟอร์" แต่ไม่ผ่านเข้ารอบชิงชนะเลิศ และกลับมาประกวดอีกครั้งในครั้งที่ 3 ปี พ.ศ. 2541 คราวนี้หลุดมาคว้ารองอันดับ 1 ได้สำเร็จ จึงเซ็นสัญญากับจีเอ็มเอ็ม แกรมมี่ ค่าย อัพจี และเปลี่ยนชื่อมาเป็น แคลช หลังจากแคลชออกอัลบั้มมาถึง 7 อัลบั้ม แคลชได้ยุบวงไปในปี พ.ศ. 2554 จากการแยกทางของ ปรีติ บารมีอนันต์ นักร้องนำ สุ่มและยักษ์ - อนันต์ ดาบเพ็ชรธิกรณ์ จึงไปทำวงเฉดกับแบน, เล้ง และเหมี่ยว
ปี พ.ศ. 2559 ได้เปลี่ยนชื่อวงเป็นวง ทรูปทาวเวอร์ (Troop Tower) และวงเฉดได้ยุบลงเนื่องจากสมาชิกในวงบางคนได้ออกไปจากวงเพื่อภารกิจบางประการ เช่นเดียวกับสุ่มที่ออกไปทำทีมจักรยาน
ชีวิตส่วนตัว สุ่มและเพื่อนร่วมวงแคลชยังได้เปิดร้านอาหารกึ่งผับชื่อแคลงก์ (Clank) ที่บริเวณถนนศรีนครินทร์ หลังห้างซีคอนสแควร์ ซึ่งเป็นหุ้นส่วนร่วมกับขันเงิน และเดย์ จากวงไทยเทเนี่ยม
นิโจ อิเอะโกะ
นิโจ อิเอะโกะ ( ; 9 ตุลาคม 2259 – 14 มีนาคม 2333) พระสนมแห่งจักรพรรดิญี่ปุ่นโดยเป็นพระสนมใน จักรพรรดิซะกุระมะชิ จักรพรรดิองค์ที่ 115 และเป็นพระราชมารดาของ จักรพรรดินีโกะ-ซะกุระมะชิ จักรพรรดิองค์ที่ 117
เจ้าชายบอริส เจ้าชายแห่งทาร์โน
พระองค์ได้รับการสถาปนาเป็น เจ้าชายแห่งทาร์โน หรือ มกุฎราชกุมารแห่งบัลแกเรีย ผู้สืบราชบัลลังก์ลำดับที่ 2 แห่งบัลลังก์บัลแกเรีย ถัดจาพระราชอัยกา ซีโมน แซ็กซ์-โคบูร์ก-ก็อตธา หลังจากการทิวงคตของพระราชบิดา เจ้าชายคาร์ดัม เจ้าชายแห่งทาร์โน ภายหลังบัลแกเรียได้เปลี่ยนระบอบการปกครอง ทำให้พระบรมวงศานุวงศ์ไม่มีสิทธิในราชบัลลังก์อีกต่อไป แต่สามารถดำรงพระอิสริยยศและรัฐบาลถวายพระเกียรติยศดังเดิม
เจ้าชายคูบราต เจ้าชายแห่งพาไนท์ยูริชเต
พระองค์ได้รับการสถาปนาเป็น เจ้าชายแห่งพาไนท์ยูริชเต ผู้สืบราชบัลลังก์ลำดับที่ 6 แห่งบัลลังก์บัลแกเรีย ภายหลังบัลแกเรียได้เปลี่ยนระบอบการปกครอง ทำให้พระบรมวงศานุวงศ์ไม่มีสิทธิในราชบัลลังก์อีกต่อไป แต่สามารถดำรงพระอิสริยยศและรัฐบาลถวายพระเกียรติยศดังเดิม
อิชิโจ โทะมิโกะ
อิชิโจ โทะโมะโกะ ( ; 27 กุมภาพันธ์ 2286 – 9 มกราคม 2339) พระสนมแห่งจักรพรรดิญี่ปุ่นโดยเป็นพระสนมใน จักรพรรดิโมะโมะโซะโนะ จักรพรรดิองค์ที่ 116 และเป็นพระราชมารดาของ จักรพรรดิโกะ-โมะโมะโซะโนะ จักรพรรดิองค์ที่ 118
โคะโนะเอะ โคะเระโกะ
โคะโนะเอะ โคะเระโกะ ( ; 26 มกราคม 2303 – 6 พฤศจิกายน 2326) พระสนมในจักรพรรดิญี่ปุ่นโดยเป็นพระสนมใน จักรพรรดิโกะ-โมะโมะโซะโนะ จักรพรรดิองค์ที่ 118 และเป็นพระมารดาใน เจ้าหญิงโยะชิโกะ จักรพรรดินี ("ชูงู") ใน จักรพรรดิโคกะกุ จักรพรรดิองค์ที่ 119
เจ้าชายคอนสแตนติน-อัสเลน เจ้าชายแห่งวิดิน
พระองค์ได้รับการสถาปนาเป็น เจ้าชายแห่งวิดิน ผู้สืบราชบัลลังก์ลำดับที่ 10 แห่งบัลลังก์บัลแกเรีย ภายหลังบัลแกเรียได้เปลี่ยนระบอบการปกครอง ทำให้พระบรมวงศานุวงศ์ไม่มีสิทธิในราชบัลลังก์อีกต่อไป แต่สามารถดำรงพระอิสริยยศและรัฐบาลถวายพระเกียรติยศดังเดิม
เดนโคมันดีราดีวีซีอิ
เดนโคมันดีราดีวีซีอิ () เป็นภาพยนตร์อิงประวัติศาสตร์ของสหภาพโซเวียต ภาพยนตร์ได้โครงเรื่องจากนวนิยายของ Aleksandr Bek ที่วางจำหน่ายในเดือนสิงหาคม ค.ศ. 1983 กำกับโดย Igor Nikolayev ภาพยนตร์มีเนื้อเรืองเกี่ยวกับยุทธการที่มอสโก โดยเล่าเกี่ยวกับ กองพลทหารราบที่ 78 (9th Guards) ของกองทัพแดง (ช่วงปฏิบัติการรุก Klin-Solnechnogorsk) ในช่วงปลายเดือนพฤศจิกายน-ต้นเดือนธันวาคม ค.ศ. 1941 ภายได้การบังคับบัญชาของ พลตรี อะฟานาซี ปัฟลันเตียวิช เบโลโบโรดอฟ
คะจุจิ ทะดะโกะ
คะจุจิ ทะดะโกะ ( ; 1 ธันวาคม 2323 – 20 เมษายน 2386) หรือ ฮิงะชิเคียวโงะกุ-อิง ("Higashikyogoku-in") นางสนองพระโอษฐ์และพระสนมในจักรพรรดิญี่ปุ่นโดยเป็นนางสนองพระโอษฐ์และพระสนมใน จักรพรรดิโคกะกุ จักรพรรดิองค์ที่ 119 และเป็นพระราชมารดาใน จักรพรรดินินโก จักรพรรดิองค์ที่ 120
สันนิบาติชาติสังคมนิยมแห่งไรช์เพื่อกายบริหาร
สันนิบาติชาติสังคมนิยมแห่งไรช์เพื่อกายบริหาร (, ย่อคำว่า NSRL),เป็นองค์กรร่ม (umbrella organization) สำหรับการกีฬาและพละศึกษาในนาซีเยอรมนี NSRLได้เป็นที่รู้จักกันคือสันนิบาตเยอรมันแห่งไรซ์สำหรับการออกกำลังทางกายภาพ (, abbreviated DRL) จนกระทั่งปี 1938.องค์กรได้ถูกขยายไปยังประเทศออสเตรียภายหลังจากการผนวกประเทศดินแดนโดยนาซีเยอรมนี
NSRL ได้นำโดย Reichssportführer,ผู้ซึ่งภายหลังในปี ค.ศ. 1934 ในเวลาเดียวกันเป็นประธานในคณะกรรมการโอลิมปิกสากลแห่งเยอรมัน.ผู้นำ NSRL คือ Hans von Tschammer und Osten (1933–1943), Arno Breitmeyer (1943–1944) and Karl Ritter von Halt (1944–1945).
คะจุจิ ฮะรุโกะ
คะจุจิ ฮะรุโกะ ( ; 2096 – 21 มีนาคม 2163) หรือ ชิน-โจโตมง-อิง พระชายาใน เจ้าชายมะซะฮิโตะ พระราชโอรสใน จักรพรรดิโองิมะชิ และเป็นพระราชมารดาใน จักรพรรดิโกะ-โยเซ
ไรชส์มาร์ค
ไรชส์มาร์ค () เป็นสกุลเงินของเยอรมนีระหว่างปี ค.ศ. 1924 จนถึงปี 1948
ไรชส์มาร์คถูกเลิกใช้ในเยอรมนีตะวันตกเมื่อวันที่ 20 มิถุนายน 1948 ซึ่งถูกแทนที่ด้วยมาร์คเยอรมัน (Deutsche Mark) และในสามวันให้หลังก็มีการเลิกใช้ในเยอรมนีตะวันออก ซึ่งถูกแทนที่ด้วยมาร์คเยอรมันตะวันออก
หน่วยย่อยของไรชส์มาร์ค คือ ไรชส์เฟินนิจ ("Reichspfennig") โดย 100 เฟินนิจ = 1 มาร์ค
ฮิซาโกะ โคโนเอะ
ฮิซาโกะ โคโนเอะ ( ; 5 เมษายน 2245 – 27 กุมภาพันธ์ 2263) นางในและพระสนมใน จักรพรรดินะกะมิกะโดะ จักรพรรดิองค์ที่ 114 เป็นพระราชมารดาใน จักรพรรดิซะกุระมะชิ จักรพรรดิองค์ที่ 115 เป็นพระอัยยิกา (ย่า) ใน จักรพรรดิโมะโมะโซะโนะ จักรพรรดิองค์ที่ 116 และ จักรพรรดินีโกะ-ซะกุระมะชิ จักรพรรดิองค์ที่ 117 และเป็นพระปัยยิกา (ทวด) ใน จักรพรรดิโกะ-โมะโมะโซะโนะ จักรพรรดิองค์ที่ 118
ซึ่งฮิซะโกะมีศักดิ์เป็นพระราชปนัดดา (เหลน) ใน จักรพรรดิโกะ-มิซุโน จักรพรรดิองค์ที่ 108 เพราะท่านย่าของฮิซะโกะคือ เจ้าหญิงสึเนะโกะ เป็นพระราชธิดาในจักรพรรดิโกะ-มิซุโนหลังจากประสูติจักรพรรดิซะกุระมะชิเมื่อวันที่ 8 กุมภาพันธ์ พ.ศ. 2263 ก็ล้มป่วยด้วยอาการตกเลือดและถึงแก่กรรมเมื่อวันที่ 27 กุมภาพันธ์ปีเดียวกัน
ฟุจิวะระ โนะ โยะชิโกะ
ฟุจิวะระ โนะ โยะชิโกะ ( ; 2218 – 28 มกราคม 2253) นางสนองพระโอษฐ์และพระสนมใน จักรพรรดิฮิงะชิยะมะ จักรพรรดิองค์ที่ 113 เป็นพระราชมารดาใน จักรพรรดินะกะมิกะโดะ จักรพรรดิองค์ที่ 114 เป็นพระอัยยิกา (ย่า) ใน จักรพรรดิซะกุระมะชิ จักรพรรดิองค์ที่ 115 และเป็นพระปัยยิกา (ทวด) ใน จักรพรรดิโมะโมะโซะโนะ จักรพรรดิองค์ที่ 116 และ จักรพรรดินีโกะ-ซะกุระมะชิ จักรพรรดิองค์ที่ 117
ฟุจิวะระ โนะ โยะชิโกะ (จักรพรรดิคัมมุ)
ฟุจิวะระ โนะ โยะชิโกะ ( ; ? – 14 ธันวาคม 1350) พระชายาใน จักรพรรดิคัมมุ และเป็นพระมารดาใน เจ้าชายอิโยะ
โยะชิโกะถึงแก่กรรมเมื่อวันที่ 14 ธันวาคม พ.ศ. 1350 เนื่องจากการปลิดชีพตนเองพร้อมกับเจ้าชายอิโยะ
มหาภารตะ (ละครโทรทัศน์ พ.ศ. 2556)
มหาภารตะ () เป็นละครโทรทัศน์ที่กล่าวถึงสงครามมหาภารตะ ระหว่างราชวงศ์เการพ กับราชวงศ์ปาณฑพ ละครเรื่องสร้างขึ้นโดยรีเมคจากละครเรื่อง มหาภารตะ ที่ออกอากาศในปี พ.ศ. 2531 นำแสดงโดย ซอรับห์ ราจ เจน, ชาเฮียร์ ชีคห์, พูจา ชาร์มา, อฮัม ชาร์มา ออกอากาศทางสถานีวิทยุโทรทัศน์กองทัพบก ช่อง 5เป็นตอนแรกในวันที่ 22 มิถุนายน พ.ศ. 2558
มหาภารตะ กล่าวถึงสงครามระหว่าง ตระกูลปาณฑพ ซึ่งประกอบไปด้วยพี่น้อง 5 คน พร้อมด้วยพระนางเทราปตี ชายาของพี่น้องทั้งห้า และตระกูลเการพ ซึ่งมีพี่น้องร้อยคน สงครามครั้งยิ่งใหญ่นี้เกิดขึ้นจากความละโมบของกษัตริย์ตระกูลเการพ ที่คิดจะยึดครองดินแดนไว้แต่เพียงฝ่ายเดียว จึงออกอุบายหลอก ยุธิษฐิระ พี่ใหญ่แห่งตระกูลปาณฑพ ผู้ซึ่งหลงใหลในการพนัน ด้วยเกมทอยลูกเต๋าจนเสียพนันทรัพย์สมบัติและดินแดนทั้งหมดที่มีอยู่ รวมถึงการถูกเนรเทศให้ไปอาศัยอยู่ในป่าห่างไกลจากบ้านเกิดเมืองนอนเป็นเวลา 30 ปี โดยตระกูลเการพสัญญาว่าจะคืนดินแดนให้เมื่อครบกำหนด แต่เมื่อถึงเวลา 13 ปีทางตระกูลเการพกลับผิดสัญญา จึงทำให้เกิดสงครามครั้งยิ่งใหญ่ระหว่างฝ่ายธรรมะกับฝ่ายอธรรม และเมื่อสงครามสิ้นสุดลง เส้นแบ่งระหว่างความดีกับความชั่วกลับเลือนหายไป คนดีก็ไม่ได้ดีไปหมดทุกอย่าง ส่วนคนชั่วก็ไม่ได้ชั่วไปหมดทุกอย่าง เป็นเพราะเหตุใดจึงเป็นเช่นนั้น? พบกับคำตอบได้ในละครเรื่อง "มหาภารตะ"
ฟุจิวะระ โนะ โอะโตะมุโระ
ฟุจิวะระ โนะ โอะโตะมุโระ ( ; 1303 – 28 เมษายน 1333) จักรพรรดินีในจักรพรรดิญี่ปุ่นโดยเป็นจักรพรรดินีหรือ โคโง ใน จักรพรรดิคัมมุ และเป็นพระราชมารดาในจักรพรรดิถึง 2 พระองค์คือ จักรพรรดิเฮเซ และ จักรพรรดิซะงะ
เจ้าหญิงโคชิ
เจ้าหญิงโคชิ ( ; 1232 – 23 มิถุนายน 1252) พระราชธิดาใน จักรพรรดิคัมมุ จักรพรรดิองค์ที่ 50 ที่ประสูติแต่ ฟุจิวะระ โนะ โอะโตะมุโระ และเป็นจักรพรรดินีหรือ โคโง ใน จักรพรรดิจุนนะ จักรพรรดิองค์ที่ 53
เมื่อเจ้าชายคะมิโนะได้ขึ้นสืบราชบัลลังก์เป็นจักรพรรดิจุนนะใน พ.ศ. 1266 ก็ได้สถาปนาเจ้าหญิงโคชิ เจ้าหญิงพระชายา ที่สิ้นพระชนม์ไปตั้งแต่วันที่ 23 มิถุนายน พ.ศ. 1252 ขึ้นเป็นจักรพรรดินีเป็นกรณีพิเศษเนื่องจากจักรพรรดิจุนนะได้สถาปนา เจ้าชายสึเนะโยะ พระโอรสที่ประสูติแต่เจ้าหญิงโคชิขึ้นเป็นรัชทายาท
มาสเตอร์ออฟอีวิล
มาสเตอร์ออฟอีวิล () เป็นกลุ่มตัวร้ายในการ์ตูนเรื่องอเวนเจอร์สจาก มาร์เวลคอมิกส์
ฟุจิวะระ โนะ ทะบิโกะ
ฟุจิวะระ โนะ ทะบิโกะ ( ; 1302 – 12 มิถุนายน 1331) พระชายาใน จักรพรรดิคัมมุ จักรพรรดิองค์ที่ 50 และเป็นพระราชมารดาใน จักรพรรดิจุนนะ จักรพรรดิองค์ที่ 53
เมื่อจักรพรรดิจุนนะขึ้นสืบราชบัลลังก์ใน พ.ศ. 1366 ก็ได้สถาปนาพระราชมารดาที่สิ้นพระชนม์ไปแล้วขึ้นเป็น พระราชชนนี
ฟิลิป เปแตง
อองรี ฟิลิป เบนโอนี โอแมร์ โจเซฟ เปแตง (24 April 1856 – 23 July 1951),ได้เป็นที่รู้จักกันโดยทั่วไปในชื่อว่า ฟิลิป เปแตง () หรือ จอมพล เปแตง ("Maréchal Pétain"),เป็นนายพลฝรั่งเศสที่แตกต่างจากจอมพลแห่งฝรั่งเศส และต่อมาในภายหลังได้ทำหน้าที่เป็นประมุขรัฐของวิชีฝรั่งเศสที่เป็นที่รู้จักกันคือชาตินิยมฝรั่งเศสหรือรัฐฝรั่งเศส (Chef de l'État Français) ตั้งแต่ปี ค.ศ. 1940 ถึง 1944 เปแตงซึ่งวัย 84 ปี ดำรงตำแหน่งเป็นประมุขรัฐที่เก่าแก่ที่สุดของฝรั่งเศส วันนี้ เขาได้พิจารณาถึงฝรั่งเศสเทียบเท่ากับยุคสมัยของเขากับควิสลิงในนอร์เวย์ เนี่องจากเขาได้เป็นผู้นำทางทหารที่มีความโดดเด่นในสงครามโลกครั้งที่หนึ่ง โดยเฉพาะอย่างยิ่งในระหว่างยุทธการที่แวร์เดิง เปแตงได้ถูกมองว่าเป็นวีรบุรุษของชาติในฝรั่งเศสและไม่ถูกประหารชีวิต บางครั้งเขาก็ได้รับฉายาว่า สิงโตแห่งแวร์เดิง
ระหว่างสงครามโลกครั้งที่สอง,ด้วยอันใกล้ของการล่มสลายของฝรั่งเศสในเดือนมิถุนายน ปี ค.ศ. 1940 เปแตงได้รับการแต่งตั้งเป็นนายกรัฐมนตรีของฝรั่งเศสโดยประธานาธิบดีเลอเบริงที่บอร์โดและคณะรัฐมนตรีได้มีมติที่จะทำสันติภาพกับเยอรมนี รัฐบาลได้ทำการย้ายจากเมืองแกลร์มง-แฟร็องไปยังเมืองสปา (Spa town) แห่งวิชี.รัฐบาลของเขาได้ลงมติให้กลายเป็นสาธารณรัฐฝรั่งเศสที่ 3 อย่างน่าอัปยศอดสูมายังสู่รัฐฝรั่งเศส ด้วยระบอบเผด็จการ
หลังสงคราม เปแตงได้ต่อสู้คดีและถูกตัดสินมีความผิดด้วยข้อหาขายชาติ เขาได้ถูกตัดสินโทษให้ประหารชีวิตตั้งแต่ต้น แต่ได้รับการพิจารณาตัดสินโทษใหม่เป็นจำคุกตลอดชีวิต เปแตงได้เสียชีวิตในปี ค.ศ. 1951
เต่าบกเอเชีย
เต่าบกเอเชีย () เป็นสกุลของสัตว์เลื้อยคลานจำพวกเต่าบก ใช้ชื่อวิทยาศาสตร์ว่า "Indotestudo" พบกระจายพันธุ์ในทวีปเอเชีย แถบเอเชียใต้ และเอเชียตะวันออกเฉียงใต้
จำแนกออกได้เป็น 3 ชนิด คือ
พระราชวรวงศ์เธอ พระองค์เจ้าธิดาจำรัสแสงศรี
พระราชวรวงศ์เธอ พระองค์เจ้าธิดาจำรัสแสงศรี (25 พฤศจิกายน พ.ศ. 2414 — 24 สิงหาคม พ.ศ. 2440) พระราชธิดาพระองค์ที่ 10 ในกรมพระราชวังบวรวิไชยชาญประสูติแต่จอมมารดาเขียวใหญ่
พระราชวรวงศ์เธอ พระองค์เจ้าธิดาจำรัสแสงศรี ประสูติเมื่อวันเสาร์ที่ 25 พฤศจิกายน พ.ศ. 2414 เป็นพระราชธิดาในกรมพระราชวังบวรวิไชยชาญประสูติแต่จอมมารดาเขียวใหญ่
ในสมัยรัชกาลที่ 5 พระองค์เจ้าธิดาจำรัสแสงศรี ทรงได้เข้าเป็นสามัญสมาชิกของหอพระสมุดวชิรญาณในพระบรมมหาราชวังและทรงประทานเงินบำรุงปีละ 20 บาทเป็นประจำทุกปี
พระราชวรวงศ์เธอ พระองค์เจ้าธิดาจำรัสแสงศรี สิ้นพระชนม์ในรัชกาลที่ 5 เมื่อวันอังคารที่ 24 สิงหาคม พ.ศ. 2440 พระชันษา 27 ปี พระราชทานเพลิงพระศพ ณ พระเมรุวัดสระเกศ วันที่ 2 พฤษภาคม พ.ศ. 2441
บราเธอร์ฮูดออฟมิวแทนต์ส
บราเธอร์ฮูดออฟมิวแทนต์ส () เป็นกลุ่มตัวร้ายในการ์ตูนเรื่องเอ็กซ์เมน
พระราชวรวงศ์เธอ พระองค์เจ้าเทวีวิไลยวรรณ
พระราชวรวงศ์เธอ พระองค์เจ้าเทวีวิไลยวรรณ (26 มิถุนายน พ.ศ. 2418 — 9 พฤศจิกายน พ.ศ. 2485) พระราชธิดาพระองค์ที่ 10 ในกรมพระราชวังบวรวิไชยชาญประสูติแต่จอมมารดาสุ่นใหญ่
พระราชวรวงศ์เธอ พระองค์เจ้าเทวีวิไลยวรรณ ประสูติเมื่อวันเสาร์ที่ 26 มิถุนายน พ.ศ. 2418 เป็นพระราชธิดาในกรมพระราชวังบวรวิไชยชาญประสูติแต่จอมมารดาสุ่นใหญ่
ในสมัยรัชกาลที่ 6 หลังพระเจ้าราชวรวงศ์เธอ พระองค์เจ้าวงจันทร์ผู้สำเร็จราชการวังหน้า สิ้นพระชนม์ เจ้านายวังหน้าที่ยังทรงพระชนม์มีเหลืออยู่ไม่มาก จึงสมัครพระทัยย้ายเข้ามาประทับในพระบรมมหาราชวัง พระองค์เจ้าเทวีวิไลยวรรณก็ได้ทรงย้ายมาในคราวนั้นด้วย โดยทรงประทับที่ตำหนักติดกับตำหนักพระองค์เจ้าสุนทรีนาฏ
พระราชวรวงศ์เธอ พระองค์เจ้าเทวีวิไลยวรรณ สิ้นพระชนม์ในรัชกาลที่ 8 เมื่อวันที่ 9 พฤศจิกายน พ.ศ. 2485 พระชันษา 67 ปี พระราชทานเพลิงพระศพ ณ พระเมรุวัดเทพศิรินทราวาส วันที่ 24 ธันวาคม พ.ศ. 2485
พูนเพิ่ม ไกรฤกษ์
นายพูนเพิ่ม ไกรฤกษ์ (27 กรกฎาคม พ.ศ. 2465 - 6 ตุลาคม พ.ศ. 2546) อดีตเลขาธิการพระราชวัง และอดีตผู้อำนวยการสำนักงานทรัพย์สินส่วนพระมหากษัตริย์
นายพูนเพิ่ม ไกรฤกษ์ เกิดเมื่อวันศุกร์ที่ 27 กรกฎาคม พ.ศ. 2465 เป็นบุตรพระยาประเสริฐศุภกิจ (เพิ่ม ไกรฤกษ์) กับคุณหญิงจำเริญ ประเสริฐศุภกิจ เมื่อ พ.ศ. 2475 ได้เข้ารับการศึกษาที่วชิราวุธวิทยาลัยเป็นเวลา 6 ปี แล้วจึงเดินทางไปศึกษาชั้นมัธยมปลายที่ Oundie School ประเทศอังกฤษ เป็นเวลา 2 ปี ต่อมาเมื่อ พ.ศ. 2483 ย้ายไปศึกษาต่อที่ Miami University ประเทศสหรัฐอเมริกา เป็นเวลา 1 ปี และในระหว่าง พ.ศ. 2484 - พ.ศ. 2487 ไปศึกษาต่อที่ Stanford University ประเทศสหรัฐอเมริกา ได้ปริญญาเศรษฐศาสตร์บัณฑิต (B.A.) เมื่อเดินทางกลับประเทศไทยได้สมรสกับนางสาวกุณฑี สุจริตกุล (ท่านผู้หญิงกุณฑี ไกรฤกษ์) และเริ่มทำงานที่ธนาคารไทยพาณิชย์ จำกัด (มหาชน) ในระหว่างที่นายอาภรณ์ กฤษณามระ ดำรงตำแหน่งกรรมการผู้จัดการ เมื่อมีประสบการณ์ในธุรกิจธนาคารมากพอสมควร ได้รับการชักชวนจากนายบัญชา ล่ำซำให้มาร่วมงานกันที่ธนาคารกสิกรไทย จำกัด (มหาชน)
ได้สมรสกับนางสาวกุณฑี สุจริตกุล (ท่านผู้หญิงกุณฑี ไกรฤกษ์)
คุณพูนเพิ่มและท่านผู้หญิงกุณฑี ไกรฤกษ์ มีบุตรธิดา 5 ท่านล้วนมีชื่อเล่นว่า "หมู" ตามบิดาทั้งสิ้น นายพูนเพิ่มได้รับพระบรมราชโองการโปรดเกล้าฯ แต่งตั้งเป็นกรรมการทรัพย์สินส่วนพระมหากษัตริย์และผู้อำนวยการสำนักงานทรัพย์สินส่วนพระมหากษัตริย์สืบแทนพลตรี หม่อมทวีวงศ์ถวัลยศักดิ์ (หม่อมราชวงศ์เฉลิมลาภ ทวีวงศ์) ซึ่งถึงแก่อนิจกรรม ท่านได้เริ่มปฏิบัติหน้าที่ผู้อำนวยการฯ ตั้งแต่วันที่ 11 ธันวาคม พ.ศ. 2513 และดำรงตำแหน่งเลขาธิการพระราชวังในช่วงเวลาต่อมาอีกด้วย
นายพูนเพิ่มถึงแก่อสัญกรรมเมื่อวันที่ 6 ตุลาคม พ.ศ. 2546 สิริอายุได้ 81 ปี 2 เดือน 9 วัน พระราชทานเพลิงศพ ณ เมรุหลวงหน้าพลับพลาอิสริยาภรณ์ วัดเทพศิรินทราวาส เมื่อวันอาทิตย์ที่ 17 ธันวาคม พ.ศ. 2549
พัก จี-ฮุน
พัค จี-ฮุน (; เกิดเมื่อ 29 พฤษภาคม 1999) เป็นอดีตนักแสดงชาวเกาหลีใต้ ปัจจุบันเป็นสมาชิกของวงบอยแบนด์อย่างวอนนาวัน และเป็นที่รู้จักเป็นอย่างมากจากการเป็นผู้เข้าแข่งขันรายการโปรดิวซ์ 101 ซีซัน 2
พัค จี-ฮุน เริ่มต้นเข้าสู่วงการบันเทิงในปี 2006 ซึ่งมีอายุเพียง 7 ปีเท่านั้น โดยเขาได้มีผลงานออกมาให้ชมอย่างต่อเนื่อง เช่น musicals "Peter Pan" (2007–2009), "The Harmonium in My Memory" (2010) และ "Radio Star" (2010–2011), television dramas "J
umong" (2006-2007), "The King and I" (2007–2008), "Kimchi Cheese Smile" (2007–2008), "Iljimae" (2008) และอีกหลากหลายผลงาน จีฮุนได้ปรากฏตัวในรายการSS501's ซึ่งเป็นรายการเรียลลิตี้โชว์ ถึงแม้ในตอนๆนั้นจะปรากฏภาพเขาไม่ชัดเจนเท่าใดแต่ก็สามารถรู้ได้ว่านั้นคือพัคจีฮุน
หลังจากสร้างผลงานในวัยเด็กเอาไว้มากแล้ว เมื่อเข้าสู่วัยรุ่นจีฮุนได้เปลี่ยนเส้นทางจากการเป็นนักแสดงมาสู่สายนักร้อง โดยเขาได้เริ่มต้นเป็นเด็กฝึกในค่ายเพลงยักษ์ใหญ่อย่าง SM Entertainment และ Fantagio แต่ด้วยอาการบาดเจ็บที่เข่าทำให้เขาต้องพลาดโอกาสในการเป็นหนึ่งในสมาชิกวง Astro และในปัจจุบันได้เซ็นต์สัญญาเอาไว้กับค่ายMaroo Entertainment.
ในปี 2017 จีฮุนได้เป็นตัวแทนของค่าย Maroo Entertainment เพื่อเข้าร่วมในฤดูกาลที่สองของรายการProduce 101". เขาได้รับความนิยมเป็นอย่างมากจากฉายา "wink boy ( 윙크남)" ซึ่งเป็นการเปิดตัวในเพลง "It's Me (Pick Me)" ในรายการ "M! Countdown" ภายหลังจากรายการออกอากาศไป พัก จี-ฮุน จึงทำให้ชาวเกาหลีตามหาว่าเขานั้นเป็นใครมาจากไหน"
เมื่อรายการProduce 101"ออกอากาศได้ไม่นานก็มีผู้ผลิตสินค้าต่าง ๆ ติดต่อให้เขาไปเป็นพรีเซ็นเตอร์ให้กับสินค้าของพวกเขา เมื่อได้จีฮุนเป็นพรีเซ็นเตอร์สินค้าชิ้นนั้นก็ได้รับความนิยมเป็นอย่างมากไปพร้อมๆกับการออกอากาศรายการที่เขาเข้าร่วม"
ในรายการนั้น พัค จี-ฮุน มีบทบาทไม่มากนักแต่เขาก็ได้รับคะแนนโหวตมาเป็นอันดับหนึ่งของรายการถึงสี่สัปดาห์ติดต่อกัน
และเมื่อจบรายการเขาได้ลำดับที่สองและได้เป็นหนึ่งในสมาชิกของวงวอนนาวัน และเซ็นต์สัญญากับค่ายเพลงYMC Entertainment-내 마음 속에 저장~
-แน มาอึม โซเก ชอจัง
-บันทึกไว้ในใจ
คำพูดยอดนิยมนี้มาจากแอนิเมชันของ TVTokyo สัญชาติญี่ปุ่น 'Shugo Chara Party' ซึ่งเวลาที่ตัวเอกแปลงร่างนั้น เธอจะท่องคาถา "ปลดล็อกหัวใจ" และแม้พัก จี-ฮุน จะขยับมือทำท่าทางเหมือนตัวละครก็ตาม แต่เขาได้เปลี่ยนคำพูดเป็น "คุณถูกบันทึกไว้ในใจ~" แทน แล้วเปลี่ยนมันให้เป็นแบบอย่างของตัวเอง
ในตอนที่ 5 ของรายการ ซึ่งออกอากาศวันที่ 5 พฤษภาคม 2017 ที่ผ่านมา มีการเปิดเผยอันดับวิชวลของเด็กฝึกหัด ด้วยบุคลิกที่ร่าเริงและสดใส บวกกับหน้าตาที่ทำให้คุณอยากจะมาเป็นแฟนคลับของเขา พัก จี-ฮุนได้รับการเลือกมาเป็นอันดับที่ 1 และวันนั้นเขาก็ได้กล่าววลี "คุณถูกเซฟไว้ในใจ (ของผม)" เป็นครั้งแรก
และด้วยคำพูดนี้เองจึงทำให้พัก จี-ฮุนเป็นที่รู้จักของคนเกาหลีหรือแม้แต่คนทั่วโลก แม้แต่คนดังของเกาหลีก็ได้พูดวลีนี้และแสดงท่าทางตามแบบพัก จี-ฮุน
ภายหลังที่คำพูดของเขาเป็นกระแสโด่งดังบนแพลตฟอร์มออนไลน์, SNS, และอื่นๆ แม้แต่ KT, Coca Cola, banila co., รวมถึงบริษัทอื่น ๆ ก็เริ่มใช้คำพูดของเขาเพื่อเป็นปัจจัยทางการตลาด (marketing factor)
พระราชวังสวนหลวง
พระราชวังสวนหลวง หรือ วังหลัง ตั้งอยู่ริมวัดสบสวรรค์ ตำบลท่าวาสุกรี อำเภอพระนครศรีอยุธยา จังหวัดพระนครศรีอยุธยา เป็นพระราชวังที่ปรากฏหลักฐานตามพระราชพงศาวดารกรุงรัตนโกสินทร์รัชกาลที่ 5 เรื่องอุปราชาภิเษกกรมพระราชวังบวรวิไชยชาญ สันนิษฐานได้ว่าสร้างในสมัยสมเด็จพระมหาธรรมราชาธิราช เพื่อให้เป็นที่ประทับของสมเด็จพระเอกาทศรถ พร้อมกับการสร้างพระราชวังจันทรเกษมเพื่อเป็นที่ประทับของสมเด็จพระนเรศวร เพราะอยู่ด้านหลังพระราชวังหลวง จึงเรียกว่าวังหลังแต่นั้นมา
ในรัชกาลสมเด็จพระนารายณ์นั้นปรากฏว่าทรงโปรดฯ ให้พระไตรภูวนาถทิตยวงศ พระราชอนุชา ประทับอยู่ที่วังหลัง แต่หาได้เพิ่มยศศักดิ์อย่างใดไม่ ครั้นถึงรัชกาลสมเด็จพระเพทราชาทรงโปรดเกล้าฯ ให้นายจบคชประสิทธิ์ผู้เป็นหลานเป็นเจ้าชั้นสูงรองแต่พระมหาอุปราชลงมา ให้อยู่วังหลัง แล้วขนานนามว่า "กรมพระราชวังบวรสถานพิมุข" จึงเกิดนามเรียกวังหลังว่า "พระราชวังบวรสถานพิมุข" แต่นั้นสืบมา
ฟุตซอลทีมชาติอุซเบกิสถาน
ฟุตซอลทีมชาติอุซเบกิสถาน () เป็นตัวแทนของประเทศอุซเบกิสถานในการแข่งขันฟุตซอลนานาชาติเช่น ฟุตซอลชิงแชมป์โลก และ ฟุตซอลชิงแชมป์เอเชีย และอยู่ภายใต้การดูแลของสหพันธ์ฟุตบอลอุซเบกิสถาน
แฟลนเนอรี โอคอนเนอร์
แมรี แฟลนเนอรี โอคอนเนอร์ (; 25 มีนาคม ค.ศ. 1925 – 3 สิงหาคม ค.ศ. 1964) เป็นนักเขียนแนวเซาเทิร์นกอทิกชาวอเมริกัน ผลงานของเธอมักมีฉากในชนบท มีตัวละครที่แปลกประหลาดและสะท้อนถึงศรัทธาในคริสตจักรโรมันคาทอลิก รวมถึงการตั้งคำถามในด้านศีลธรรมและจริยธรรม
แฟลนเนอรี โอคอนเนอร์เกิดเมื่อปี ค.ศ. 1925 ที่เมืองซาวานนาห์ในรัฐจอร์เจีย เป็นบุตรสาวคนเดียวของเอ็ดเวิร์ด ฟรานซิส โอคอนเนอร์กับเรจินา ไคลน์ ในปี ค.ศ. 1940 ครอบครัวของโอคอนเนอร์ย้ายไปอยู่ที่เมืองมิลเลดจ์วิลล์ เธอเข้าเรียนที่โรงเรียนมัธยมพีบอดีและเป็นบรรณาธิการฝ่ายศิลป์ของหนังสือพิมพ์โรงเรียน ก่อนจะเรียนต่อที่วิทยาลัยสตรีรัฐจอร์เจีย (ปัจจุบันคือมหาวิทยาลัยและวิทยาลัยจอร์เจีย) ขณะเรียนอยู่ที่นั่น เธอวาดภาพการ์ตูนให้กับหนังสือพิมพ์ของนักศึกษา โอคอนเนอร์เรียนจบด้านสังคมวิทยาในปี ค.ศ. 1945
ปีต่อมา เธอเรียนต่อหลักสูตรการเขียนเชิงสร้างสรรค์ของมหาวิทยาลัยไอโอวา ที่นั่นเธอได้เริ่มร่างนิยายเรื่อง "Wise Blood" ซึ่งต่อมาเป็นนิยายเรื่องแรกของเธอ โอคอนเนอร์เรียนจบในปี ค.ศ. 1947 ต่อมาในปี ค.ศ. 1949 เธอตอบรับคำเชิญให้มาอาศัยอยู่กับรอเบิร์ต ฟิตซ์เจอรัลด์และแซลลี ภรรยาของเขาที่เมืองริดจ์ฟิลด์ รัฐคอนเนตทิคัต ในปี ค.ศ. 1952 เธอตีพิมพ์นิยายเรื่อง "Wise Blood" ซึ่งภายหลังหนังสือพิมพ์ "เดอะการ์เดียน" จัดให้อยู่ในอันดับที่ 62 ของนิยาย 100 เรื่องที่ยิ่งใหญ่ที่สุด โอคอนเนอร์ยังมีผลงานอื่น ๆ เช่น นิยายเรื่อง "The Violent Bear It Away" (ค.ศ. 1960), รวมเรื่องสั้น "A Good Man Is Hard to Find and Other Stories" (ค.ศ. 1955), "Everything That Rises Must Converge" (ค.ศ. 1965) และ "The Complete Stories" (ค.ศ. 1971) โดย "The Complete Stories" เป็นการรวมเรื่องสั้นสองเรื่องก่อนหน้าและต่อมาได้รับรางวัลหนังสือแห่งชาติ สาขานวนิยายในปี ค.ศ. 1972
นอกจากจะเป็นที่รู้จักในฐานะนักเขียนแล้ว โอคอนเนอร์ยังเป็นที่รู้จักจากจดหมายที่เธอติดต่อกับบุคคลอื่น ๆ เช่น รอเบิร์ต โลเวลล์และเอลิซาเบธ บิชอป กวีชาวอเมริกัน, ซามูเอล แอชลีย์ บราวน์ ศาสตราจารย์ด้านวรรณคดีแห่งมหาวิทยาลัยเซาท์แคโรไลนา, มาร์ยาต ลี นักเขียนบทละครชาวอเมริกัน และเบตตี เฮสเทอร์ เสมียนจากเมืองแอตแลนตา หลังโอคอนเนอร์เสียชีวิต แซลลี ฟิตซ์เจอรัลด์ได้รวบรวมจดหมายแล้วตีพิมพ์เป็นหนังสือชื่อ "The Habit of Being"
ในปี ค.ศ. 1952 โอคอนเนอร์พบว่าตัวเองป่วยเป็นโรคลูปัส อีริทีมาโตซัส ทั่วร่าง ซึ่งเป็นโรคเดียวกับที่คร่าชีวิตบิดาของเธอ โอคอนเนอร์เสียชีวิตด้วยภาวะแทรกซ้อนจากโรคลูปัสขณะผ่าตัดเนื้องอกในปี ค.ศ. 1964
ยุทธการสะท้านตับ
ยุทธการสะท้านตับ เป็นรายการโทรทัศน์ประเภทโชว์การแสดงตลกผสมผสานกับเกมโชว์ ที่นำนักแสดงตลกมาโลดแล่นบนหน้าจอโทรทัศน์ในปี พ.ศ. 2559 ทาง สถานีโทรทัศน์ไทยทีวีสีช่อง 3 ปัจจุบันได้ออกอากาศทุกวันอังคาร เวลา 23:20 น. - 00:50 น. และเวลา 23:20 น. - 00:20 น.
และได้นำมารีรันอีกครั้ง โดยนำตอนเก่า ๆ ที่เคยฉายในช่อง 3 มารีรันอีกครั้ง ทางช่อง 3 SD ทุกวันอาทิตย์ เวลา 20:15 - 21:45 น.ใน 1 ชุดการแสดง ผู้ท้าทายจะตกจาก Red Springboard ได้ 3 ครั้ง เมื่อครบ 3 ครั้งสามารถนั่งดูโชว์ ขำกระจาย ได้ตามอัธยาศัย จนจบโชว์
เมื่อคณะต่อไปเริ่มการแสดง จึงจะกลับเข้าสู่เกมอีกครั้ง
และผู้ที่มีจำนวนการตกนํ้าน้อยครั้งที่สุด ก็จะมีสิทธิ์เข้าไปลุ้นเงินรางวัลจากทางรายการ 100,000 บาท
โดยมี 12 แผ่นป้ายซึ่งจะมี 6 แผ่นป้ายเป็นตัวเลขเงินรางวัลสะสม และอีก 6 แผ่นป้ายเป็นเหล่าพิธีกรรายการยุทธการสะท้านตับ โดยจะต้องเลือกให้ถูกต้องตรงตามตำแหน่งบน Red Springboard และขึ้นอยู่กับจำนวนถังบรรจุน้ำแข็งที่ประจำอยู่ถึง 5 ที่นั่งบน Red Springboard
สแทร์เวย์ทูเฮฟเวิน
สแทร์เวย์ทูเฮฟเวิน () เป็นเพลงจากวงร็อกสัญชาติอังกฤษ เลด เซพเพลิน วางจำหน่ายในช่วงปลาย ค.ศ. 1971 เพลงได้แต่งขึ้นโดยจิมมี เพจ มือกีตาร์เอกของวง และโรเบิร์ต แพลนต์ นักร้องนำวง ในอัลบั้ม "The untitled fourth studio" หรือที่มักเรียกกันว่า "Led Zeppelin IV" เพลงได้รับยกย่องให้เป็นหนึ่งในเพลงร็อกที่ยิ่งใหญ่ที่สุดตลอดกาล และถือเป็นหนึ่งในเพลงประจำวง (Signature song) เลด เซพเพลิน อีกด้วย
โครงสร้างของเพลงประกอบด้วยสามส่วนหลัก ส่วนแรกเป็นจังหวะบรรเลงกีตาร์อคูสติกในจังหวะช้า ๆ แล้วค่อย ๆ ไล่ระดับเสียงและจังหวะให้เร็วขึ้นเรื่อย ๆ ด้วยน้ำเสียงของกีตาร์ไฟฟ้า ในส่วนสุดท้ายเป็นทำนองที่หนักขึ้น ด้วยน้ำเสียงโซโล่กีตาร์แบบฮาร์ดร็อก ซึ่งมีทั้งการโซโล่ของเพจผสานกับเสียงร้องของแพลนต์ ก่อนจะจบเพลงด้วยประโยคที่ว่า "And she's buying a stairway to heaven"
"Stairway to Heaven" ได้รับการโหวตอันดับสาม ในปี ค.ศ. 2000 บนหัวข้อ 100 เพลงร็อกที่ยิ่งใหญ่ที่สุดตลอดกาล จากนิตยสาร "วีเอช1" และอันดับ 31 บนหัวข้อ 500 เพลงที่ยิ่งใหญ่ที่สุดตลอดกาล จากนิตยสารโรลลิงสโตน "Stairway to Heaven" ยังเป็นเพลงที่ถูกขอจากสถานีวิทยุมากที่สุดของสหรัฐอเมริกาในช่วงทศวรรษที่ 1970 แม้ว่าเพลงจะไม่ประสบความสำเร็จด้านยอดจำหน่ายเท่าที่ควร ในเดือนพฤศจิกายน ค.ศ. 2007 "Stairway to Heaven" ผ่านการโปรโมตและจัดจำหน่ายทางอินเทอร์เน็ตในอัลบั้ม "Mothership" ก็ได้ติดชาร์ตที่ 37 บนชาร์ตซิงเกิลแห่งสหราชอาณาจักร
!ชาร์ต (2007)
! style="text-align:center;"|อันดับ
เจ้าหญิงซุเกะโกะ
เจ้าหญิงซุเกะโกะ ( ; 1690 – 27 เมษายน 1759) หรือ เจ้าหญิงเรียวชิ เจ้าหญิงและจักรพรรดินีญี่ปุ่นโดยพระองค์เป็นพระราชธิดาพระองค์ใหญ่ใน จักรพรรดิโกะ-ชิระกะวะ จักรพรรดิองค์ที่ 77 ที่ประสูติแต่ ฟุจิวะระ โนะ นะรุโกะ และเป็นพระราชมารดาบุญธรรมหรือ จุงโบะ ในจักรพรรดิถึง 2 พระองค์คือ จักรพรรดิอันโตะกุ จักรพรรดิองค์ที่ 81 และ จักรพรรดิโกะ-โทะบะ จักรพรรดิองค์ที่ 82
กระทั่ง พ.ศ. 1725 จักรพรรดิอันโตะกุได้สถาปนาเจ้าหญิงซุเกะโกะพระราชมารดาบุญธรรมให้มีพระอิสริยยศเทียบเท่าพระราชชนนี
จุงโบะ
จุงโบะ () หรือ พระราชมารดาบุญธรรม พระอิสริยยศในอดีตของราชวงศ์ญี่ปุ่นซึ่งองค์จักรพรรดิจะได้พระราชทานให้แก่เจ้าหญิงที่ยังไม่เสกสมรสและเป็นผู้ที่อภิบาลหรือคอยดูแลองค์จักรพรรดิให้มีพระอิสริยยศเทียบเท่าพระราชชนนีหรือ โคไทโง และจักรพรรดินีซึ่งในปัจจุบันพระอิสริยยศนี้ได้ถูกยกเลิกไปแล้ว
พระเจ้าราชวรวงศ์เธอ พระองค์เจ้าเกสร (ในสมเด็จพระบวรราชเจ้ามหาเสนานุรักษ์)
พระเจ้าราชวรวงศ์เธอ พระองค์เจ้าเกสร หรือ พระองค์เจ้าเกษร (พ.ศ. 2353 — พ.ศ. 2367) พระราชธิดาพระองค์ที่ 26 ในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาปิ่น
พระเจ้าราชวรวงศ์เธอ พระองค์เจ้าเกสร ประสูติเมื่อพ.ศ. 2360 เป็นพระธิดาในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาปิ่น พระองค์เจ้าเกสรประชวรพระยอด สิ้นพระชนม์ในรัชกาลที่ 2 เมื่อพ.ศ. 2367 พระชันษา 14 ปี
ในสมัยรัชกาลที่ 3 ได้เกิดคดีซึ่งอีนวล ได้ยินข่าวที่พระองค์เจ้าเกสรสิ้นพระชนม์ เจ้าจอมมารดาปิ่นเศร้าโศกเสียใจยิ่งนักที่พระองค์เจ้าเกสรสิ้นพระชนม์ จึงได้วางแผนกับอีจั่นหลอกเจ้าจอมมารดาปิ่นว่าดวงพระวิญญาณของพระองค์เจ้าเกสรกลับมาเข้าร่างอีจั่น เจ้าจอมมารดาปิ่นหลงเชื่อและจะไปรับตัวอีจั่นมาที่ตำหนัก ความทราบถึงพระบาทสมเด็จพระนั่งเกล้าเจ้าอยู่หัวจึงทรงโปรดเกล้าฯ ชำระความผิด ซึ่งอีจั่น อีนวล อีเลย ถูกส่งไปเป็นตะพุ่นหญ้าช้าง เจ้าจอมมารดาปิ่นให้ภาคทัณฑ์ไว้
ไฮดร้า (หนังสือการ์ตูน)
ไฮดร้า () เป็นองค์กรก่อการร้ายจากมาร์เวลคอมิกส์ โดยชื่อไฮดร้านั้นมีที่มาจากไฮดร้าซึ่งเป็นสัตว์ในตำนานกรีก
เจ้าหญิงโนะริโกะ (1720–1753)
เจ้าหญิงโนะริโกะ ( ; 4 ธันวาคม 1720 – 13 พฤษภาคม 1753) จักรพรรดินีแห่งญี่ปุ่นโดยพระองค์เป็นพระราชธิดาใน จักรพรรดิทะกะกุระ จักรพรรดิองค์ที่ 80 และเป็น จุงโบะ หรือพระราชมารดาบุญธรรมใน จักรพรรดิสึชิมิกะโดะ จักรพรรดิองค์ที่ 83
ซึ่งพระองค์ได้รับการสถาปนาเมื่อ พ.ศ. 1741 ตรงกับปีแรดในรัชสมัยจักรพรรดิสึชิมิกะโดะโดยให้มีศักดิ์เทียบเท่าจักรพรรดินีลำดับที่ 1 หรือ โคโง
การ์เดียนส์ออฟเดอะกาแล็กซี่
การ์เดียนส์ออฟเดอะกาแล็กซี่ () เป็นทีมซูเปอร์ฮีโรในหนังสือการ์ตูนอเมริกัน ตีพิมพ์โดยสำนักพิมพ์มาร์เวลคอมิกส์
เจ้าหญิงโยะชิโกะ (จักรพรรดินิโจ)
เจ้าหญิงโยะชิโกะ ( ; 7 ธันวาคม 1684 – 14 กรกฎาคม 1719) จักรพรรดินีแห่งญี่ปุ่นโดยพระองค์เป็นพระราชธิดาใน จักรพรรดิโทะบะ จักรพรรดิองค์ที่ 74 ที่ประสูติแต่ ฟุจิวะระ โนะ นะริโกะ เป็นจักรพรรดินีหรือ ชูงู ใน จักรพรรดินิโจ จักรพรรดิองค์ที่ 77 ซึ่งมีศักดิ์เป็นพระนัดดา
คาอินและอาเบล
คาอินและอาเบล( "Qayin", "Heḇel"; "Qābīl", "Hābīl")ทั้งสองเป็นบุตรชายของอาดัมและเอวาที่ถูกกล่าวไว้ในคัมภีร์ไบเบิล บทปฐมกาลที่ 4,นายคาอิน ลูกชายคนโตทำงานเป็นชาวไร่การเกษตร ส่วนนายอาเบล บุตรชายคนเล็กทำงานเป็นคนเลี้ยงฝูงแกะ เมื่อทั้งสองพี่น้องได้ทำการถวายเซ่นบูชาต่อพระเจ้าโดยคาอินได้ถวายข้าวสาลี ส่วนอาเบลได้ถวายไขมันจากแกะ พระเจ้าทรงโปรดปรานเครื่องเซ่นบูชาของอาเบลมาก ส่วนเครื่องเซ่นบูชาของของคาอินไม่เป็นที่โปรดปรานทำให้คาอินเกิดความรู้สึกโกรธเคือง พระเจ้าได้ทรงตำหนิและตรัสเตือนคาอินและให้ไปทำใจบริสุทธิ์เสียใหม่แล้วพระเจ้าจะทรงโปรดปรานคาอินอย่างแน่นอน แต่ด้วยความอิจฉาริษยาและโทสะที่มีต่อน้องชายตนที่เป็นที่รักของพ่อแม่และพระเจ้าทำให้นายคาอินได้ตัดสินใจกระทำการล่อลวงให้นายอาเบลไปที่นาและสังหารเสีย(กระทำของนายคาอินได้ถือว่าเป็นการฆาตกรรมครั้งแรกของมนุษย์) ต่อมาพระเจ้าตรัสถามถึงนายอาเบลกับนายคาอิน คาอินได้ทูลว่า "ข้าพระองค์ไม่ทราบ ข้าพระองค์เป็นผู้ดูแลน้องชายหรือ" แต่พระเจ้าได้ตรัสกับคาอินว่า "เจ้าทำอะไรลงไป เสียงร้องของโลหิตน้องชายของเจ้าร้องจากดินถึงเราแล้ว โอ้ เจ้าทำบาปเสียแล้ว" พระเจ้าได้ทรงสาปให้นายคาอินปลูกไร่ที่นาก็จะไม่ได้ผลผลิต และต้องกลายเป็นคนร่อนเร่ผเนจรในโลก นายคาอินได้ทูลอ้อนวอนต่อพระเจ้าว่า"พระเจ้า โทษที่ข้าพระองค์ได้รับนั้นหนักหนามากกว่าจะรับได้ และหากข้าพระองค์ได้ร่อนเร่ผเนจรแล้วก็อาจจะมีคนอื่นฆ่าข้าพระองค์ก็เป็นไปได้" พระเจ้าได้ทรงตอบว่า"เราจะทำเครื่องหมายไว้บนตัวเจ้า คาอิน ผู้ใดฆ่าคาอินผู้นั้นจะได้รับโทษถึงเจ็ดเท่า" หลังจากนั้นนายคาอินได้เดินทางไปยังเมืองโนด(נוד‎, "wandering")ทางด้านทิศตะวันออกของเอเดนซึ่งเขาได้สร้างเมืองซึ่งได้ถูกตั้งชื่อว่า เอโนค ตามชื่อบุตรชายของตนและให้กำเนิดทายาทต่อมาอีกมากมาย
ดังนั้นนายคาอินได้กลายเป็นสัญลักษณ์คือความชั่วร้าย,ความรุนแรง และความละโมบ
เจ้าหญิงมุเนะโกะ
เจ้าหญิงมุเนะโกะ ( ; 13 สิงหาคม 1669 – 2 กันยายน 1732) เจ้าหญิงและจักรพรรดินีแห่งญี่ปุ่นโดยพระองค์เป็นพระราชธิดาใน จักรพรรดิโทะบะ จักรพรรดิองค์ที่ 74 เป็นพระเชษฐภคินีร่วมพระมารดาและเป็นพระราชมารดาบุญธรรมใน จักรพรรดิโกะ-ชิระกะวะ จักรพรรดิองค์ที่ 77
กรีนแลนเทิร์นคอร์ปส
กรีนแลนเทิร์นคอร์ป () เป็นชื่อของกองกำลังผู้พิทักษ์จักรวาลที่ปรากฏในหนังสือคอมิกส์ จัดพิมพ์โดยสำนักพิมพ์ ดีซีคอมิกส์
สมาชิกขององค์กรนี้เรียกว่า กรีนแลนเทิร์น มีหน้าที่ต่อต้านภัยคุกคามต่างๆที่อาจเกิดขึ้นได้ในจักรวาลและตรวจการอยู่ในอาณาเขตบริเวณของตนที่ได้รับมอบหมายที่เรียกว่า Sector
โดยอยู่ภายใต้บังคับบัญชาของ เหล่าการ์เดียนออฟเดอะยูนิเวิร์ส ซึ่งเป็นผู้ก่อตั้งองค์กรกรีนแลนเทิร์นคอร์ปขึ้นมาเมื่อประมาณ 3 พันล้านปีก่อน
กรีนแลนเทิร์นคอร์ปแบ่งอาณาเขตดูแลออกเป็น 3,600 Sector โดยในแต่ละ Sector จะมีแลนเทิร์น 2 นาย(ยกเว้น Sector 2814 ที่มี 6 นาย)
กรีนแลนเทิร์นทุกนายจะถูกคัดเลือกจากพลังแห่งความมุ่งมั่นของพวกเขาและจะได้รับ พาวเวอร์ริง (Power Ring) แหวนที่มอบพลังให้แก่พวกเขาซึ่งสามารถควบคุมได้โดยพลังความมุ่งมั่นของผู้ใช้
ในปี 1959 จูเลียส ชวาร์ตซ์ ได้นำตัวละครซูเปอร์ฮีโร่กรีนแลนเทิร์นในปี 1940 มาสร้างใหม่เป็นซูเปอร์ฮีโร่อิงนิยายวิทยาศาสตร์ที่ชื่อว่า ฮาล จอร์แดน ซึ่งไม่มีความเกี่ยวข้องกับตัวละครต้นฉบับ โดยเขียนให้กรีนแลนเทิร์นคนใหม่เป็นหนึ่งในสมาชิกของหน่วยตำรวจอวกาศที่เรียกตัวเองว่า กรีนแลนเทิร์น ซึ่งถูกกล่าวถึงครั้งแรกใน Showcase #22 (1959) ในตอนที่ อาบิน เซอร์ กรีนแลนเทิร์นที่กำลังจะตายนั้นส่งต่อแหวนพลังให้กับ ฮาล จอร์แดน
เผ่าพันธ์ุที่ดำรงอยู่มานานกว่าพันล้านปี เป็นผู้ที่คอยดูแลความสงบเรียบร้อยของจักรวาล พวกเขาตั้งรกรากอยู่ที่ดาว Oa เป็นผู้ก่อตั้งและเป็นผู้บังคับบัญชาของกรีนแลนเทิร์นคอร์ป
เป็นแหล่งพลังงานของพลังแห่งความมุ่งมั่นและเป็นแหล่งส่งพลังงานที่ให้อำนาจแก่กรีนแลนเทิร์นคอร์ป ตั้งอยู่ที่ดาว Oa ฐานทัพของกรีนแลนเทิร์นคอร์ป
แหวนของกรีนแลนเทิร์น เป็นเครื่องประดับที่มอบพลังและความสามารถอันเหลือเชื่อให้แก่ผู้ที่สวมใส่จนมักจะถูกเรียกว่า "อาวุธที่ทรงพลังมากที่สุดในจักรวาล" ควบคุมโดยใช้พลังความมุ่งมั่น สามารถใช้พลังงานที่อยู่ในแหวนสร้างสิ่งที่ผู้ใช้ "จินตนาการ" ขึ้นมาได้ตามพลังจินตนาการและความมุ่งมั่นของผู้ใช้ แต่จะไม่สามารถสร้างสิ่งที่มีคุณสมบัติพิเศษเหนือธรรมดาออกมาได้ เช่น สร้าง Superman ขึ้นมาก็จะได้แค่รูปร่าง ไม่มีพลังเหมือนตัวจริงแต่อย่างใด
นอกจากนั้นยังสามารถยิงลำแสงโจมตีออกมาได้ และยังสร้างสนามพลังล้อมรอบตัวผู้ใช้ทำให้สามารถบินได้, อยู่ในอวกาศได้, วาร์ปได้, และยังมีฟังค์ชั่นแปลภาษาที่แทบจะคลอบคลุมทุกภาษาในจักรวาลอีกด้วย
มีข้อจำกัดตรงที่ถ้าใช้พลังงานที่มีอยู่ในแหวนมากๆ พลังงานก็จะลดลงไป ถ้าพลังหมดก็จะกลายเป็นแค่แหวนธรรมดาเท่านั้น ต้องชาร์จไฟกับตะเกียงพลัง (แบตเตอร์รี่) ก่อนถึงจะใช้งานได้อีกครั้งและการชาร์จแต่ละครั้งจะอยู่ได้นานสุดเพียง 24 ชั่วโมง อย่างไรก็ดี กรีนแลนเทิร์นสามารถเรียกตะเกียงมาหาตัวเมื่อไหร่ก็ได้ จึงไม่มีปัญหาในส่วนนี้มากนัก
แหวนพลัง (Power Ring) ทุกวงจะต้องนำมาชาร์จพลังงานอยู่เสมอ ในขณะที่ชาร์จพลังแหวนของตนเอง เหล่ากรีนแลนเทิร์นจะท่องคำปฏิญาณเพื่อยืนยันการผูกมัดต่อกรีนแลนเทิร์นคอร์ปอีกครั้ง
โดยคำปฏิญาณตนของกรีนแลนเทิร์นที่เป็นทางการนั้นมีเนื้อหาดังนี้
จัสติซลีก (แก้ความกำกวม)
จัสติซลีก โดยหลักจะหมายถึงทีมซูเปอร์ฮีโร่ในหนังสือการ์ตูนอเมริกันที่จัดพิมพ์โดยดีซีคอมิกส์
จัสติซลีก อาจหมายถึง
โกลเบิลฟอร์ซเรสต์ลิง
โกเบิลฟอร์ซเรสต์ลิง () เป็นสมาคมมวยปล้ำอาชีพในสหรัฐอเมริกาที่ก่อตั้งขึ้นในปี ค.ศ. 2014 โดย เจฟ จาเรต ผู่ที่ร่วมก่อตั้ง และอดีตประธานบริษัทของ โทเทิลนอนสต็อปแอคเชินเรสต์ลิง (ปัจจุบันคือ อิมแพ็ค เรสต์ลิง) และภรรยาของเขา คาเรน จาเรต สมาคมนี้ได้ผลิตรายการ 24 รายการถ่ายทอดสดทางโทรทัศน์และเทปรายการโทรทัศน์ที่ไม่เคยออกอากาศในปี 2017 ต่อมา เจฟ จาเรต ได้กลับเข้าไปทำงานที่ อิมแพ็ค เรสต์ลิง ในบทบาทผู้บริหารเมื่อเดือนมกราคม 2017 และ คาเรน จาเรต ได้ประกาศรวมสมาคมเข้ากับ อิมแพ็ค เรสต์ลิง เมื่อวันที่ 20 เมษายน ค.ศ. 2017 โดยทำให้ตำแหน่งแชมป์ของ GFW ปรากฏอยู่ในรายการโทรทัศน์ของอิมแพ็ค เรสต์ลิง
หลังจากที่ เจฟ จาเรต ออกเป็นผู้ถือหุ้นรายย่อยของ โทเทิลนอนสต็อปแอคเชินเรสต์ลิง เขาได้ออกมาสร้างตราสินค้าของ โกเบิลฟอร์ซเรสต์ลิง ในเดือนเมษายน ค.ศ. 2014 และเริ่มโปรโมตแบรนด์และสร้างความเป็นพันธมิตรระหว่างประเทศด้วยสมาคมมวยปล้ำทั่วโลก สมาคมได้มีความร่วมมือในการถือหุ้นกับ 25/7 Productions และ David Broome (นักครีเอทีฟของ NBC's The Biggest Loser) Broome กล่าวว่าสมาคมได้วางแผนที่จะสร้างเนื้อหาใหม่ของการออกอากาศ 52 สัปดาห์ต่อปี
ในเดือนสิงหาคม ค.ศ. 2014 GFW ประกาศข้อตกลงการทำงานกับสมาคมเม็กซิกัน ลูชาลิเบร เอเอเอ เวิลด์ไวด์ ,นิวเจแปนโปรเรสต์ลิง (NJPW) ของญี่ปุ่น ,หลายสมาคมในแถวทวีปยุโรป ,สมาคมแถวแอฟริกาใต้ World Wrestling Professionals (WWP) และสมาคมจากประเทศออสเตรเลียและนิวซีแลนด์ โดยในฐานะหนึ่งของความสัมพันธ์ GFW กับนิวเจแปนโปรเรสต์ลิง รายการศึกใหญ่ GFW "presented" NJPW's Wrestle Kingdom 9 ที่โตเกียวโดม ถูกตีในตลาดรายการเพย์เพอร์วิวในอเมริกันเมื่อวันที่ 4 มกราคม ค.ศ. 2015 ซึ่งมีผู้บรรยายโดย Jim Ross และMatt Striker รายการ Wrestle Kingdom 9 ดึงคนดู 12,000 ถึง 15,000 ในทวีปอเมริกาเหนือ
ตลอดปี 2015 จาเรตได้ประกาศเทนต์พวกนักมวยปล้ำในสมาคม ซึ่งรวมถึงสมาชิกBullet Club Karl Anderson และDoc Gallows ,Killer Elite Squad, และChael Sonnen ให้เป็นนักวิเคราะห์ผู้เชี่ยวชาญ และจาเรตยังได้ประกาศสถาปนา 4 ตำแหน่งแชมป์ของ GFW (Global, NEX*GEN, Tag Team และ Women's Champion)
เฮ้าส์โชว์แรกของ โกเบิลฟอร์ซเรสต์ลิง จัดขึ้นในวันที่ 12 มิถุนายน ค.ศ. 2015 ที่ Jackson in Jackson, ในเมืองJackson, Tennessee ซึ่งเป็นส่วนหนึ่งของ GFW's "Grand Slam Tour" โดยคู่เอกในโชว์คือ สมาชิกBullet Club Karl Anderson และDoc Gallows เอาชนะ the New Heavenly Bodies
ในวันที่ 9 กรกฎาคม ค.ศ. 2015 เจฟ จาเรต ประกาศสถาปนารายการโทรทัศน์ของ GFW ในชื่อ Amped โดยบันทึกเทปรายการที่ Orleans Arena ในเมืองLas Vegas, Nevada ในวันที่ 24 กรกฎาคม ,21 สิงหาคม และ 23 ตุลาคม ค.ศ. 2015 เดือนธันวาคม ค.ศ. 2015 ในการให้สัมภาษณ์ของเจฟ จาเรต กล่าวว่าพวกเขามี 16 โชว์ละ 1 ชั่วโมง ที่บันทึกเทปใน Las Vegas และหวังว่าจะมีโชว์ที่ออกอากาศทั่วโลกในโทรทัศน์ในอนาคต
GFW ได้ประกาศว่าพวกเขาได้ลงนามในข้อตกลงการจัดรายการโทรทัศน์ระหว่างประเทศกับ Boulder Creek TV ในสหราชอาณาจักร ในวันที่ 14 กันยายน ค.ศ. 2015 และTVNZ Duke ในนิวซีแลนด์ ในวันที่ 18 กุมภาพันธ์ ค.ศ. 2016
ต่อมา เจฟ จาเรต ได้กลับเข้าไปทำงานที่ TNA ในฐานะประธานเจ้าหน้าที่ครีเอทีฟของสมาคมในช่วงต้นปี ค.ศ. 2017 และต่อมาในศึกรายการ Impact Wrestling (วันที่ 20 เมษายน ค.ศ. 2017) คาเรน จาเรต ได้ประกาศรวมผนวกสมาคมระหว่าง GFW กับ Impact Wrestling อย่างเป็นทางการ
เอมิเรตส์คัพ 2017
เอมิเรตส์คัพ 2017 เป็นการแข่งขันฟุตบอลกระชับมิตรทัวร์นาเมนต์ทีมชายช่วงปรี-ซีซันภายในสองวัน เจ้าภาพจัดการแข่งขันโดย สโมสรจาก พรีเมียร์ลีก อาร์เซนอล และจัดขึ้นที่ เอมิเรตส์สเตเดียม, สนามเหย้าของสโมสร.
นี่จะเป็นครั้งที่เก้าของการแข่งขันที่มีสีทีมเข้าร่วมการแข่งขัน. ทั้งนี้, เป็นการรวบรวมทีมตามธรรมเนียมรายการนี้ ได้แก่ เจ้าภาพ อาร์เซนอล ของ พรีเมียร์ลีก, เซบียา ของ ลาลีกา, ไบฟีกา ของ ปรีไมราลีกา และ แอร์เบไลพ์ซิจ ของ บุนเดสลีกา. การแข่งขันจะเกิดขึ้นในช่วงวันหยุดสุดสัปดาห์ของวันที่ 29–30 กรกฎาคม พ.ศ. 2560 (ค.ศ. 2017).
ระบบการให้คะแนนตามปกติทีมที่ได้ 3 คะแนนสำหรับ ชนะ, 1 คะแนนสำหรับ เสมอ และ 0 สำหรับ แพ้ ถือเป็นการส่งเสริมโดยนำคะแนนที่ได้บวกรวมกับแต่ละประตูที่ทำได้. อาร์เซนอลคือแชมป์เก่าที่จะมาป้องกันแชมป์หลังจากเอาชนะ เมื่อป่ี ค.ศ. 2015 หลังจากการแข่งขันไม่ได้จัดขึ้นในปี ค.ศ. 2016 เนื่องจาก ฟุตบอลชิงแชมป์แห่งชาติยุโรป 2016 และการปรับปรุงฟื้นฟูสนาม. เปิดสนามสองนัดในวันที่ 29 กรกฎาคม, โดยมีการแข่งขันดังต่อไปนี้จะดำเนินไปจนถึงวันที่ 30 กรกฎาคม. นัดแรกของสองวันเริ่มต้นแข่งขันที่เวลา 14:00 BST, กับนัดที่สองเริ่มต้นที่เวลา 16:20 BST.
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2015
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2015 () เป็นการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี ครั้งที่ 20จัดโดยยูฟ่า ซึ่งเป็นการแข่งขันของทีมเยาวชนรุ่นอายุไม่เกิน 21 ปีจากทีมยุโรป. ทัวร์นาเมนต์รอบสุดท้ายเป็นเจ้าภาพสำหรับครั้งแรกในประเทศสาธารณรัฐเช็กตั้งแต่วันที่ 15 ถึง 30 มิถุนายน ค.ศ. 2015, หลังจากการเสนอตัวของพวกเขาได้รับเลือกโดยคณะกรรมการบริหารยูฟ่าเมื่อวันที่ 20 มีนาคม ค.ศ. 2012 ที่เมือง อิสตันบูล.
การแข่งขันครั้งนี้จะลงเล่นที่สี่สนามในสามเมืองบองชาติเจ้าภาพ: เอแดน อาเรนา และ เจเนราลี อาเรนา (ใน ปราก), Andrův stadion (ใน ออลอโมตซ์), และ Stadion Miroslava Valenty (ใน Uherské Hradiště).
ชนะเลิศและรองชนะเลิศที่ดีที่สุดของกลุ่มจะได้ผ่านเข้าสู่รอบรองชนะเลิศ.
สันนิบาตสตรีชาติสังคมนิยม
สันนิบาตสตรีชาติสังคมนิยม(German: "Nationalsozialistische Frauenschaft", ย่อ "NS-Frauenschaft")เป็นสมาชิกฝ่ายสตรีแห่งพรรคนาซี.ก่อตั้งในเดือนตุลาคม ปี ค.ศ. 1931 เป็นการรวมตัวกันของหลายนักชาตินิยมและสมาคมสตรีชาติสังคมนิยม.
Frauenschaft ได่อยู่ภายใต้การนำของพรรคชาตินิยม(Reichsleitung);เด็กและผู้หญิงวัยเยาว์ได้เป็นจุดมุ่งหมายของสันนิบาตสาวเยอรมัน(Bund Deutscher Mädel-BDM).ตั้งแต่เดือนกุมภาพันธ์ ปี ค.ศ. 1934 จนถึงสงครามโลกครั้งที่สองสิ้นสุดในปี ค.ศ. 1945,NS-Frauenschaft ภายใต้การนำโดยผู้นำหญิงแห่งไรซ์(Reich's Women's Leader) Gertrud Scholtz-Klink (1902–1999).มีการลงนิตยสารฉบับรายสัปดาห์ละสองครั้งคือ NS-Frauen-Warte
กิจกรรมได้รวมถึงการแนะนำในการใช้ผลิตภัณฑ์ที่ผลิตโดยเยอรมัน อย่างเช่น เนยและสิ่งทอเส้นใยสังเคราะห์, ในตำแหน่งของการนำเข้าเพียงหนึ่งเดียว เป็นส่วนหนึ่งของโครงการการพึ่งพาตนเอง,และการเรียนการสอนสำหรับการเป็นภรรยาและโรงเรียนเด็กสตรี.ในระหว่างช่วงสงคราม.นอกจากนี้ยังได้ให้เครื่องดื่มที่สถานีรถไฟ,สถานที่รวบรวมเศษเหล็กและวัสดูอื่นๆ,การดำเนินการปรุงและการเรียนการสอนอื่นๆ,และ
จัดสรรครอบครัวที่ถูกเกณฑ์ทหารในตะวันออกแก่ครอบครัวขนาดใหญ่.องค์กรการโฆษณาชวนเชื่อได้ขึ้นอยู่กับเบื้องต้นการกระจายของโฆษณาชวนเชื่อต่อสตรี.
NS-Frauenschaft ได้มีสมาชิกรวมทั้งสิ้นทั้งหมด 2 ล้านคนในปี ค.ศ. 1938,ซึ่งเท่ากับ 40% ของสมาชิกพรรคทั้งหมด
สันนิบาตสตรีชาติสังคมนิยมเยอรมันกลุ่มเด็กได้เป็นที่รู้จักกันคือ "Kinderschar".
อภิวิชญ์ จักษ์ตรีมงคล
อภิวิชญ์ จักษ์ตรีมงคล (Apiwit Jaktheemongkol) ชื่อเล่น มาร์ค เป็นนายแบบและนักแสดงชาวไทยสังกัด ช่อง 8
มาร์ค อภิวิชญ์ เกิดเมื่อวันที่ 21 มีนาคม พ.ศ. 2538 จบการศึกษาระดับมัธยมศึกษาตอนปลายจากโรงเรียนเตรียมอุดมศึกษา ระดับอุดมศึกษานิติศาสตร์บัณฑิตจุฬาลงกรณ์มหาวิทยาลัย เกียรตินิยมอันดับ 1งานอดิเรกคือ เล่นฟุตบอลและถ่ายรูป
มาร์คเข้าสู่วงการเมื่อปี พ.ศ. 2556 โดยการชักชวนของ "ก้อง ปรีดิยุช รัตนงาม" มิวสิกวีดีโอเพลงแรกที่แสดงคือ เพลง "หยิ่ง" ของเฟย์ ฟาง แก้ว ละครโทรทัศน์เรื่องแรกที่แสดงคือ "ลุ้นรักข้ามรั้ว" ปัจจุบันเซ็นสัญญาเป็นนักแสดงในสังกัด ช่อง 8
"หยิ่ง" - เฟย์ ฟาง แก้ว
"ให้" - หญิง ธิติกานต์
ละครโทรทัศน์ทั้งหมดด้านล่างนี้ออกอากาศทาง สถานีโทรทัศน์ช่อง 8
โอโตะโมะ โนะ โคะเตะโกะ
โอโตะโมะ โนะ โคะเตะโกะ ( ; ? – ?) จักรพรรดินีแห่งญี่ปุ่นโดยเป็นจักรพรรดินีใน จักรพรรดิซุชุง
ยะมะโตะฮิเมะ โนะ โอกิมิ
ยะมะโตะฮิเมะ โนะ โอกิมิ ( ; ? – ?) กวีหญิงและจักรพรรดินีแห่งญี่ปุ่นใน ยุคอะซุกะ โดยเป็นจักรพรรดินีใน จักรพรรดิเท็นจิ จักรพรรดิองค์ที่ 38 และเป็นพระราชนัดดาใน จักรพรรดิโจะเม จักรพรรดิองค์ที่ 34
สมอจีน
สมอจีน หรือกาน้า เป็นไม้ยืนต้นในวงศ์ Burseraceae ใบประกอบแบบขนนก ดอกช่อออกตามปลายกิ่ง ผลแก่สีเขียว เมล็ดแข็ง ชาวอวดที่อาศัยอยู่ทางตอนใต้ของจีน ใช้ไม้ทำใบพาย นำใบและยางไม้มาเคี่ยวได้น้ำยางสีดำ ภาษาจีนแต้จิ๋วเรียกกานาทึ้ง ภาษาจีนกลางเรียกกานหล่านถัง ใช้ยาเรือหรือกินเป็นยาแก้ท้องร่วง
ชาวจีนแต้จิ๋วนำผลมารับประทานสด แช่อิ่ม หรือเชื่อม นำผลสดมาตำกับข่าแล้วหมักเกลือ เรียกกานาซัม ใช้แก้รสคาวปลาในอาหาร นำผลสดไปผัดกับผักกาดดองเปรี้ยงหรือซึงฉ่าย ได้อาหารที่เรียกกานาฉ่าย กินกับข้าวต้ม
ต้นมาร์ชแมลโลว์
มาร์ชแมลโลว์ (, , ) เป็นพืชที่มีถิ่นกำเนิดในยุโรป กระจายพันธุ์จนถึงเอเชียตะวันตกและแอฟริกาเหนือ รากใช้เป็นยารักษาโรคในปากและอาการเจ็บคอ น้ำคั้นจากรากตีผสมกับไข่และน้ำตาลจนเป็นก้อนโฟมอยู่ตัว ใช้เป็นขนม
สารเคมีที่พบในพืชชนิดนี้ ได้แก่ altheahexacosanyl lactone ("n"-hexacos-2-enyl-1,5-olide), 2β-hydroxycalamene (altheacalamene) และ altheacoumarin glucoside (5,6-dihydroxycoumarin-5-dodecanoate-6β--glucopyranoside),รวมทั้ง lauric acid, β-sitosterol และ lanosterol
หนิงหน่อง เพชรพิณทอง
หนิงหน่อง เพชรพิณทอง เป็นศิลปินตลกหมอลำชาวจังหวัดหนองบัวลำภู มีชื่อเสียงจากการเล่นตลกในการแสดงสดของวงดนตรีเพชรพิณทอง ได้รับการยกย่องจากมหาวิทยาลัยขอนแก่นให้เป็น "ศิลปินมรดกอีสาน" เมื่อปี พ.ศ. 2550
หนิงหน่อง เพชรพิณทอง มีชื่อจริงว่า นายสุดใจ เที่ยงตรงกิจ เกิดวันอาทิตย์ที่ 14 ธันวาคม พ.ศ. 2492 ที่บ้านหนองสะพัง ตำบลหนองบัวใต้ อำเภอโนนสัง จังหวัดอุดรธานี (ปัจจุบันขึ้นกับอำเภอศรีบุญเรือง จังหวัดหนองบัวลำภู) จบการศึกษาระดับประถมศึกษาปีที่ 4 ต้องหยุดเรียนไปเนื่องจากฐานะทางบ้านค่อนข้างยากจน หลังจากนั้นหนิงหน่องได้ก้าวสู่เส้นทางศิลปินหมอลำหมู่ ทำนองขอนแก่น คณะบรรจงศิลป์ อำเภอเมืองขอนแก่น โดยได้รับบทเป็นพระเอกและบทอื่นๆ ในวรรณกรรมอีสานเรื่อง “ท้าวแสนโฮง” รวมระยะเวลาในการเป็นหมอลำประมาณ 10 ปี
ความสามารถและศิลปะการละเล่นที่ทำให้ใครต่อใครได้เห็นความสามารถ จึงทำให้นพดล ดวงพร เจ้าของวงดนตรีลูกทุ่งหมอลำคณะเพชรพิณทองชักชวนให้มาร่วมวงด้วยกันตั้งแต่ปี พ.ศ. 2525 หนิงหน่องได้แต่งบทเพลงในแนวตลกให้กับสมาชิกในวง ได้คิดมุขตลกที่เป็นเอกลักษณ์ แบบฉบับ สร้างความประทับใจ จนกระทั่งได้ลาออกจากวงเพชรพิณทองในปี พ.ศ. 2541 เนื่องจากสุขภาพไม่แข็งแรง
หนิงหน่องได้รับเชิดชูเกียรติเป็นศิลปินมรดกอีสาน สาขาศิลปะการแสดง (ตลกอีสาน) ประจำปี พ.ศ. 2550 จากมหาวิทยาลัยขอนแก่น
หนิงหน่องมีโรคประจำตัวหลายโรค เช่น โรคเกาต์ รูมาตอยด์ และความดันโลหิตสูง ซึ่งเป็นมาตั้งแต่ครั้งยังร่วมงานกับวงเพชรพิณทอง ในปี พ.ศ. 2540 หนิงหน่องได้ล้มลงหน้าเวทีการแสดงสดเนื่องจากป่วยเป็นโรคนิ่วในถุงน้ำดี ต้องนำตัวส่งโรงพยาบาลราชพฤกษ์ จังหวัดขอนแก่น เพื่อทำการผ่าตัดเป็นการด่วน หลังการผ่าตัดได้ 7 วัน แผลผ่าตัดเกิดการติดเชื้อและฉีกขาด ทำให้น้ำดีที่ค้างอยู่ไหลท่วมอวัยวะภายใน จึงต้องทำการผ่าตัดซ้ำเพื่อล้างอวัยวะภายในทั้งหมด เมื่อฟื้นขึ้นมาปรากฏว่าหนิงหน่องมีปัญหาเรื่องความจำเลอะเลือน ทำให้ไม่สามารถกลับไปเล่นตลกได้ จึงต้องลาออกจากวงเพื่อไปรักษาตัวเองอย่างจริงจัง
ในปี พ.ศ. 2544 หนิงหน่องมีอาการไตไม่ทำงาน ความดันโลหิตสูง และน้ำท่วมปอด ทางครอบครัวได้พาไปพบแพทย์ที่โรงพยาบาลราชพฤกษ์และทำการรักษาตัวอย่างต่อเนื่อง และตั้งแต่ปี พ.ศ. 2558 เป็นต้นมา หนิงหน่องต้องฟอกไตเดือนละ 2 ครั้ง ทั้งๆ ที่มีฐานะยากจน ไม่มีเงินรักษา จนมีอาการติดเชื้อในกระแสโลหิต และโลหิตเป็นพิษ ทำให้ไม่ตอบสนองต่อการฟอกไต และได้เสียชีวิตอย่างสงบเมื่อวันที่ 20 มิถุนายน พ.ศ. 2560 ที่โรงพยาบาลราชพฤกษ์ จังหวัดขอนแก่น ด้วยอาการไตวายเรื้อรัง สิริรวมอายุได้ 67 ปี
พิธีสวดพระอภิธรรมศพของหนิงหน่องได้มีขึ้นระหว่างวันที่ 20-24 มิถุนายน พ.ศ. 2560 ที่วัดโนนศิลา บ้านสำราญ ตำบลสำราญ อำเภอเมืองขอนแก่น จังหวัดขอนแก่น และได้มีการพระราชทานเพลิงศพเป็นกรณีพิเศษเมื่อวันที่ 25 มิถุนายน พ.ศ. 2560
ผลงานที่สร้างชื่อเสียง ประกอบด้วยแสดงสดตลกเพชรพิณทอง มีผลงานอื่นๆ มากกว่า 50 ชุด อาทินอกจากนี้ยังมีผลงานร้องเพลงบันทึกแผ่นเสียง 1 ชุด ในชื่อชุด "ลาวต้มลาว"
ประธานาธิบดีตุรกี
ประธานาธิบดีแห่งสาธารณรัฐตุรกี (,) ถือเป็นประมุขแห่งรัฐและหัวหน้ารัฐบาล ทำหน้าที่สร้างความความเป็นเอกภาพของชาติ มีการดำเนินงานภายใต้รัฐธรรมนูญแห่งสาธารณรัฐตุรกี (Constitution of Turkey) และมีการจัดความเป็นระเบียบภายในรัฐ นับตั้งแต่มาตรา 101 ถึง 106 ของรัฐธรรมนูญได้ระบุถึงหน้าที่ที่รับผิดชอบของประธานาธิบดี ซึ่งประเทศตุรกีมีประธานาธิบดีมาแล้ว 12 คน (พ.ศ. 2560) โดยแต่ละคนมีวาระการดำรงตำแหน่งคนละ 5 ปี ซึ่งประธานาธิบดีคนปัจจุบัน คือ เรเจป ไตยิป แอร์โดอัน (Recep Tayyip Erdogan) โดยดำรงตำแหน่งตั้งแต่วันที่ 28 สิงหาคม พ.ศ. 2557 จนถึงปัจจุบัน
ช่องแคบตุรกี
ช่องแคบตุรกี () เป็นเส้นทางเดินเรือที่สำคัญอันดับต้น ๆ ของโลก ตั้งอยู่ทางตะวันตกเฉียงเหนือของประเทศตุรกี โดยเชื่อมต่อระหว่างทะเลอีเจียน, ทะเลเมดิเตอร์เรเนียน และทะเลดำ โดยช่องแคบตุรกีประกอบไปด้วยช่องแคบดาร์ดะเนลส์, ทะเลมาร์มารา และช่องแคบบอสฟอรัส โดยเป็นช่องแคบที่สำคัญอย่างมากต่อตุรกีในการควบคุมน่านน้ำภายในและช่องแคบดังกล่าวได้ใช้ในการพิจารณาในการแบ่งเขตแดนระหว่างทวีปเอเชียกับทวีปยุโรป นอกจากนี้ ยังเป็นการแบ่งระหว่างตุรกีฝั่งยุโรป (East Thrace) ที่มีขนาดพื้นที่ 23,764 ตารางกิโลเมตร (คิดเป็นร้อยละ 3.09 ของพื้นที่ทั้งประเทศ) กับดินแดนอานาโตเลีย
กรุงศรี ออโต้
กรุงศรี ออโต้ หรือ บริษัท อยุธยา แคปปิตอล ออโต้ ลีส จำกัด (มหาชน) (AYCAL) เป็นบริษัทที่ถือหุ้นทั้งหมดโดยธนาคารกรุงศรีอยุธยา จำกัด (มหาชน) ( ชื่อย่อ: BAY) โดยก่อตั้งเมื่อปี พ.ศ. 2535 มีสำนักงานใหญ่แห่งแรกที่จังหวัดกรุงเทพมหานคร ณ ถนนวิทยุ เพื่อดำเนินธุรกิจให้สินเชื่อเช่าซื้อยานพาหนะ ในชื่อบริษัท จีเอฟ ลีสซิ่ง จำกัด
ต่อมาในปี พ.ศ. 2536 ธนาคารออมสิน และบริษัท เจเนอรัล อิเล็กทริค แคปปิตอล คอร์ปอเรชั่น ได้ตกลงเข้าร่วมทุน โดยได้เปลี่ยนชื่อเป็นบริษัท จีเอส แคปปิตอล จำกัด โดยมีสาขาทั้งหมด 8 สาขา
ในวันที 14 กุมภาพันธ์ 2551 ธนาคารกรุงศรีอยุธยา จำกัด (มหาชน) เข้าถือหุ้น 100% และ
ได้เปลี่ยนชื่อจาก บริษัท จีอี แคปปิตอล ออโต้ ลีส จำกัด (มหาชน) เป็น บริษัท อยุธยา แคปปิตอล ออโต้ ลีส จำกัด (มหาชน)
เมื่อปี 2541 จีอี แคปปิตอล เข้าถือหุ้น 100% เต็ม และต่อมาได้เปลี่ยนชื่อเป็นบริษัท จีอี แคปปิตอล ออโต้ ลีส จำกัด (มหาชน) (GECAL)
14 กุมภาพันธ์ 2551 ธนาคารฯเข้าซื้อกิจการบริษัท จีอี แคปปิตอล ออโต้ ลีส จำกัด (มหาชน) (GECAL) เสร็จสมบูรณ์ ซึ่งส่งผลให้พอร์ตสินเชื่อของธนาคารฯ เติบโตขึ้นประมาณร้อยละ 17 ณ วันโอนกิจการ และต่อมา GECAL เปลี่ยนชื่อเป็น บริษัท อยุธยา แคปปิตอล ออโต้ ลีส จำกัด (มหาชน) (AYCAL)
ต่อมาในปี 2556 จากการเข้าถือหุ้นในธนาคารกรุงศรีอยุธยา จำกัด (มหาชน) ของธนาคารโตเกียว – มิตซูบิชิ ยูเอฟเจ หรือ BTMU (The Bank of Tokyo – Mitsubishi UFJ, Ltd.) บริษัทย่อยของ มิตซูบิชิ ยูเอฟเจ ไฟแนนเชียล กรุ๊ป หรือ MUFG (Mitsubishi UFJ Financial Group, Inc.) ส่งผลให้เกิดการเปลี่ยนแปลงต่อการบันทึกสินเชื่อใหม่ของสินเชื่อรถใหม่ “กรุงศรี นิวคาร์” ซึ่งถูกบันทึกเข้าระบบบัญชีของธนาคารกรุงศรีอยุธยาโดยตรง
ในปี 2557 กรุงศรี ออโต้ บางส่วนได้โอนย้ายไปสังกัด “กลุ่มงานธุรกิจสินเชื่อยานยนต์” ภายใต้ธนาคารกรุงศรีอยุธยา จำกัด (มหาชน) โดยมีผลิตภัณฑ์ กรุงศรี นิว คาร์ กรุงศรี คาร์ ฟอร์ แคช กรุงศรี รถบ้าน กรุงศรี ยูสด์ คาร์ กรุงศรี ทรัค และ กรุงศรี ฟลีท แอนด์ ลีสซิ่ง ในขณะที่บริษัท อยุธยา แคปปิตอล ออโต้ ลีส จำกัด (มหาชน) จะมีผลิตภัณฑ์สินเชื่อกรุงศรี มอเตอร์ไซค์ กรุงศรี บิ๊ก ไบค์ กรุงศรี ยูสด์ บิ๊ก ไบค์ และ กรุงศรี อินเวนทอรี่ ไฟแนนซ์
กีฬาวอลเลย์บอลในกีฬาแห่งชาติ ครั้งที่ 45
กีฬาวอลเลย์บอลในกีฬาแห่งชาติ ครั้งที่ 45 เป็นการแข่งขันกีฬาวอลเลย์บอลระดับประเทศในกีฬาแห่งชาติ ครั้งที่ 45 ซึ่งจัดแข่งขันที่ศูนย์กีฬาและกิจการนักศึกษา มหาวิทยาลัยหาดใหญ่ จังหวัดสงขลา กำหนดแข่งขันระหว่างวันที่ 20–30 มิถุนายน พ.ศ. 2560 มีจำนวนทีมที่เข้าแข่งขันทั้งหมด 24 ทีม โดยแบ่งออกเป็นทีมชาย 12 ทีมและทีมหญิง 12 ทีม
ฟุจิวะระ โนะ โคชิ
ฟุจิวะระ โนะ โคชิ ( ; 1490 – 29 มิถุนายน 1522) จักรพรรดินีแห่งญี่ปุ่นโดยเป็นจักรพรรดินีหรือ ชูงู ใน จักรพรรดิเอ็งยู จักรพรรดิองค์ที่ 64 แห่งราชวงศ์ญี่ปุ่น
กฤชกนก สวยสด
กฤชกนก สวยสด (ชื่อเล่น: อะตอม) หรือเป็นที่รู้จักกันในชื่อ อะตอม ไมค์ไอดอล เป็นนักร้อง นักแสดง อีกทั้งยังเป็นครูสอนเต้นชาวไทย เกิดเมื่อวันที่ 22 เมษายน พ.ศ. 2534 เธอเป็นบุตรสาวคนเดียวของครอบครัว
กฤชกนก สวยสด (ชื่อจริงอ่านว่า: กริด – กะ – หนก) หรือเป็นที่รู้จักกันในชื่อ อะตอม ไมค์ไอดอล เกิดเมื่อวันจันทร์ที่ 22 เมษายน พ.ศ. 2534 (ปีมะแม) เป็นนักร้อง และนักแสดงหญิงชาวไทย ภายใต้สังกัดจีเอ็มเอ็ม แกรมมี่ เธอเป็นที่รู้จักจากการประกวดร้องเพลงในเวที "ไมค์ไอดอล (Mic Idol)"
อะตอมเริ่มประกวดร้องเพลงตั้งแต่อายุ 6 ปี และได้รางวัลมาแล้วมากมาย เธอเคยได้รับคัดเลือกจาก โรงเรียนบดินทรเดชา ให้ประกวดร้องเพลงฝรั่งเศส เข้ารอบ 10 โรงเรียนสุดท้ายทั่วประเทศ อีกทั้งยังเป็นแชมป์ ไมค์ ไอดอล 2 สมัยอีกด้วย หลังจากนั้นก็ได้ออกอัลบั้มร่วมกับผู้เข้าแข่งขันไมค์ ไอดอล ในปีพ.ศ. 2551 ภายใต้สังกัดแกรมมี่ โดยเธอขับร้องเพลง "ห้ามทิ้ง" ซึ่งเป็นเพลงที่สร้างชื่อเสียงให้กับเธอในระยะเวลานั้น
ในปีพ.ศ. 2553 อะตอมได้ออกอัลบั้มเดี่ยวชุดแรกที่ชื่อ "ATOM LOOK AT ME (อะตอม : ลุค แอท มี)" โดยเปิดตัวด้วยเพลง แฟนขี้บ่น, เลิกกันเถอะ และเพลง Hello I Love You เป็นต้น ออกวางจำหน่ายในรูปแบบ ซีดี+วีซีดี เมื่อวันที่ 27 พ.ค. 53
ในปีพ.ศ. 2554 อะตอมได้ออกอัลบั้มโปรเจกต์พิเศษในชื่อ "Jump And Play" เป็นการรวมตัวของศิลปินแกรมมี่ ได้แก่ ไอซ์ ศรัณยู, น้ำชา ชีรณัฐ, เม้าส์ ณัฐชา, ส้ม มารี และ วงโอลีฟส์ โดยเธอออกซิงเกิ้ลคู่กับ ส้ม-มารี เออเจนี เลอเลย์ ในเพลง รักเธอนะ, หน้าตาของความรัก, แอ๊บ ในช่วงนั้นทำให้เธอได้เป็นคู้หูดูโอ้ในนาม "ส้ม-อะตอม (Zom&Atom)" โดยมีผลงานด้วยกันทั้งถ่ายแบบ และร้องเพลงประกอบละคร
ภายหลังเธอหายจากวงการไปพักใหญ่ ปัจจุบันได้กลับมาร้องเพลง อีกทั้งยังได้มีโอกาสแสดงละครโทรทัศน์อีกด้วย ได้แก่เรื่อง Forward ท้าเวลา พลิกอนาคต และ U-Prince Series ตอน ไบรอัน เป็นต้น นอกจากนี้ อะตอมเองก็เป็นครูสอนเต้นและร้องเพลงของสถาบัน Weshine by ATOM
ด้านการศึกษา สำเร็จการศึกษาระดับประถมศึกษา โรงเรียนสายอักษร (รามอินทรา) สำเร็จการศึกษาระดับชั้นมัธยมศึกษา โรงเรียนบดินทรเดชา (สิงห์ สิงหเสนี) ๒ (รุ่นที่ 14) และสำเร็จการศึกษาระดับปริญญาตรี คณะนิเทศศาสตร์ สาขาวิทยุกระจายเสียงและวิทยุโทรทัศน์ มหาวิทยาลัยรังสิต เกียรตินิยมอันดับ 2 ปัจจุบันกำลังศึกษาต่อในระดับปริญญาโท คณะบริหารธุรกิจ สาขาวิชาการเป็นผู้ประกอบการ ที่มหาวิทยาลัยรังสิต
สตาร์เกต ทะลุคนทะลุจักรวาล
สตาร์เกต ทะลุคนทะลุจักรวาล () เป็นภาพยนตร์แนวผจญภัยวิทยาศาสตร์ จากฝรั่งเศส-สหรัฐอเมริกาในปี ค.ศ. 1994 กำกับโดย โรแลนด์ เอมเมอริค ร่วมเขียนบทโดยดีน เดฟลิน และนำแสดงโดย เคิร์ต รัสเซลล์, เจมส์ สเปเดอร์, เจย์ เดวิดสัน และวีเวกา ลินด์ฟอร์ส โดยเป็นภาพยนตร์ภาคแรกในแฟรนไชส์"สตาร์เกต" ที่ประสบความสำเร็จทางรายได้ จนถูกนำมาสร้างใหม่เป็นภาพยนตร์และซีรีส์โทรทัศน์ในเวลาต่อมา
ภาพยนตร์ได้นำเสนอแนวคิดพื้นฐานเกี่ยวกับ "สตาร์เกต" ซึ่งเป็นอุปกรณ์รูปวงแหวนโบราณที่สามารถเดินทางในอวกาศได้ ผ่านทางรูหนอนไปยังอุปกรณ์ที่มีรูปร่างคล้ายกันในจักรวาล ซึ่งมีพล็อตเรื่องเป็นการนำเสนอทฤษฎีเกี่ยวกับสิ่งมีชีวิตนอกโลกที่มีอิทธิพลต่ออารยธรรมมนุษย์
ฟุจิวะระ โนะ จุนชิ
ฟุจิวะระ โนะ จุนชิ ( ; 1500 – 29 มิถุนายน 1560) จักรพรรดินีแห่งญี่ปุ่นโดยเป็นจักรพรรดินีหรือ ชูงู องค์ที่ 2 ใน จักรพรรดิเอ็งยู จักรพรรดิองค์ที่ 64 โดยได้รับการสถาปนาเมื่อ พ.ศ. 1525 สืบต่อจาก ฟุจิวะระ โนะ โคชิ จักรพรรดินีองค์แรกที่สิ้นพระชนม์ตั้งแต่วันที่ 27 มิถุนายน พ.ศ. 1522
ใน พ.ศ. 1543 ตรงกับรัชสมัย จักรพรรดิอิชิโจ จักรพรรดิองค์ที่ 66 อดีตจักรพรรดินีจุนชิได้รับการเฉลิมพระอิสริยยศเป็น โคไตโง หรือ พระราชชนนี กระทั่งถึง พ.ศ. 1555 ในรัชสมัย จักรพรรดิซังโจ จักรพรรดิองค์ที่ 67 พระราชชนนีจุนชิได้รับการเฉลิมพระอิสริยยศเป็น ไทโคไทโง หรือ สมเด็จพระอัยยิกาเจ้า
ยุคหินกลาง (แก้ความกำกวม)
ยุคหินกลาง ในสาขาโบราณคดี อาจหมายถึง